open-index/open-wikipedia-markdown huggingface dataset:
呂底亞

**呂底亞**，小亞細亞先民也。都薩迪斯，奉大母女神，然帝系及言文悉不可考。公元前八世紀，雅利安人及息米立亞人交侵，都城數遭兵革，其王改記奮力經營，卒退敵。復臣於亞述，以求平和。然卒不堪役苦，叛，敗亞述軍，遂興。後記孫亞里遏的連年進取，愛奧尼亞諸城無有不服，東西交易遂掌其中。始鑄錢，興客棧，為世之先。然後波斯漸興，四海皆服，其仍不臣，卒亡。

## 據
* 《世界史綱》，韋爾斯著，梁思成等譯。
列奧尼達一世

**列奧尼達一世**（希臘文︰Λεωνίδας，勇猛若獅之意），古希臘斯巴達之王，蓋海格力斯後也。為人英勇不群，每戰必身先士卒。公元前四八零年，波斯寇犯，希臘震驚。王顧念蒼生，親率聯軍七千，屯駐溫泉關。其地狹隘，車無可過，實乃死戰之所。波斯王薛西斯，舉大軍三十萬，欲克之，數日無所得，計窮。然得農人指示，終能行至其後。王知必死，遂還他邦軍，獨留己邦勇士三百，復戰，身死，餘亦無一生還。

## 據
* 韋爾斯著、梁思成譯《世界史綱》。
中央廣播電臺

縮圖|294x294像素
**財團法人中央廣播電臺**，簡曰**央廣**，亦稱**臺灣之音**，舊稱**亞洲之聲**、**臺北國際之聲**，中華民國之國際廣播電臺也。民國十七年立，廣播語言計有十三。

## 廣播語言
*漢語
*粵語
*閩南語
*客家語
*英語
*越南語
*德語
*日語
*法語
*俄語
*泰語
*印尼語
*西班牙語

## 參見
*中國廣播公司

## 它典
*財團法人　中央廣播電臺

分類:廣播
延邊朝鮮族自治州

**延邊朝鮮族自治州**在長白山之陰，吉林東盡於此，南以圖們江界朝鮮民主主義人民共和國，東連俄羅斯濱海邊。州出古木，號稱「長白林海」。多泉水，清澈可飲。山中出人蔘、鹿茸，可入藥。貂皮為天下珍寶。

## 沿革
本高句麗故地。句麗亡，渤海興，置五京，其二在州境。清以龍脈在此，列禁地二百餘年。既解禁，置二廳，逢日韓併邦，又多天災，其遺民多北遷於此。民國間，日本圖滿洲，亦令朝鮮人遷入。朝鮮復國，猶舍此不歸。中國內戰，朝鮮人助共產黨。

中華人民共和國既立，念其功，以延吉縣周圍為延邊朝鮮族自治區。一九五五年併敦化縣，升自治州，至今不革。

近世，朝鮮每有災，其民多陰入州。或欲長居，多藉以南遷者。

## 政區

州治延吉市，下分六市、二縣。

其六市：延吉、圖們、龍井、琿春、敦化、和龍。

其二縣：安圖、汪清。

## 它典
* 延邊朝鮮族自治州政府 
* 延邊人民廣播電臺 
* 延邊電視臺  

分類:吉林省區劃
韓國國際廣播電臺

**韓國國際廣播電臺**，簡稱曰**韓廣**，舊以**自由大韓之聲**稱，國際廣播電臺也。屬乎韓國放送公社。廣播所用之語，計十有一。立乎公元一九五三年。

## 史
## 廣播語言
*韓國語
*英語
*越南語
*漢語
*德語
*阿拉伯語
*日語
*法語
*俄語
*印尼語
*西班牙語

## 漢語廣播節目表

## 參見
*韓國放送公社

## 它典
*韓國國際廣播電臺 (韓國語)
*韓國國際廣播電臺 (漢語)

分類:廣播
威化島

**威化島**（朝鮮語︰위화도），朝鮮民主主義共和國平安北道義州郡之島也，鴨綠江上，位其西北。

## 參見
*威化島回軍

## 賢
*李成桂
首都圈新都市鐵道筑波駃軌

**首都圈新都市鐵道筑波駃軌**，日本鐵道也。往返東京都千代田區秋葉原車驛至茨城縣筑波市筑波車驛。平成十七年始行。

## 詳
* 距離︰五八點三公里
* 車驛數︰二十
* 車輪幅︰一〇六七
* 電氣流化︰全域
* 電氣流化方式︰
** 秋葉原至守谷︰直流電氣流 一五〇〇 電壓
** 未來平至筑波︰交流電氣流 二〇〇〇〇 電壓 五十赫
** 絕緣區︰守谷至未來平

## 車驛

分類:日本鐵路
都羅山驛

**都羅山驛**，京義線車驛，處大韓民國京畿道坡州市。公元二〇〇二年四月一一日始用。
開城驛

**開城驛**，屬平釜鐵路之驛也。處朝鮮民主主義人民共和國開城特級市。公元二〇〇七年五月十七日，南北韓鐵路通車，其北方之樞紐也。

分類:朝鮮民主主義人民共和國紀事
分類:鐵道之驛
縣

**縣**，王邑外懸也。始春秋之世，封建崩壞，諸侯相併，新得之地不封采邑，改以縣官，給米為俸。初置邊地，爾後內地采邑日廢，縣乃內置，邊廣而人稀，置為郡。戰國末世，以郡地大而日興，位縣之上。秦併天下，分三十六郡，郡下置縣。漢改郡國，國下亦有縣者。漢世縣大，歷南北朝，至唐世縣微。縣制行之千年不易，至今仍置，中華合有千數。周圍諸國亦有縣制。
陸晏

**陸晏**者，吳吳郡吳縣人，大司馬抗子也。

抗卒，晏及弟景、玄、機、雲、分領抗兵。晏為裨將軍、夷道監。

天紀四年，晉軍伐吳，龍驤將軍王濬順流東下，所至輒克，終如抗慮。二月壬戌，晏為王濬軍所殺。

### 家屬
#### 父
*陸抗，大司馬、荊州牧。
#### 弟
*陸晏，裨將軍。
*陸景，偏將軍。
*陸玄。
*陸機。
*陸雲。
#### 戚
*陸凱

## 據
*《三國志·吳書·陸遜傳》
陸景

**吳毗陵侯陸景**字**士仁**，吳吳郡吳縣人，大司馬抗子也。

初以尚公主拜騎都尉，封**毗陵侯**。

抗卒，景及兄弟晏、玄、機、雲、分領抗兵，拜偏將軍、中夏督。澡身好學，著書數十篇也。

天紀四年，晉軍伐吳，龍驤將軍王濬順流東下，所至輒克，終如抗慮。二月癸亥，景為濬軍所殺，時年三十一。

景妻乃孫皓適妹，與景俱張承外孫也。

#### 家屬

*祖 遜，上大將軍、荊州牧。
*父 抗，大司馬、荊州牧。
*兄 晏，裨將軍。

*弟
**玄
**機
**雲

*族戚 凱

## 據

*《三國志·吳書·陸遜傳》

__NOTOC__
陸機

**陸機**字**士衡**，吳吳郡吳縣人，大司馬抗子也。身長七尺，其聲如鐘。少有異才，文章冠世，伏膺儒術，非禮不動。天才秀逸，辭藻宏麗。然好遊權門，與賈謐親善，以進趣獲譏。

抗卒，機及兄弟晏、玄、景、雲，分領抗兵，為牙門將。

年二十，吳滅，機遂還舊里，閉門勤學十年。

機以孫氏在吳，而祖父世為將相，乃論權所以得，皓所以亡，作《辯亡論》二篇。

機又以聖王經國，義在封建，因采其遠指，著《五等論》。

晉太康十年，機與弟雲上洛，具吳音，時人譏之。後詣名宿太常張華，華重之，一時聲名大燥，有二陸入洛，三張減價之說。

八王之亂起，機思成都王穎必能康隆晉室，遂委身仕之。穎以機參大將軍事，表為平原內史。故世號陸平原。

太安初，穎與河間王顒起兵討長沙王乂，假後將軍、河北大都督，督北中郎將王粹、冠軍牽秀等諸軍二十餘萬人。機以三世為將，道家所忌，又粹、秀等皆有怨心，固辭都督。穎不許，遂行。穎謂機曰：「若功成事定，當爵為郡公，位以台司，將軍勉之矣！」機曰：「昔齊桓任夷吾以建九合之功，燕惠疑樂毅以失垂成之業，今日之事，在公不在機也。」

機始臨戎，而牙旗折，意甚惡之。列軍自朝歌至於河橋，鼓聲聞數百里，漢、魏以來，出師之盛，未嘗有也。乂奉天子與機戰於鹿苑，機軍大敗，死者如積。

初，宦人孟玖弟超並為穎所寵。未戰，超領萬人縱兵大掠，機止之。機司馬孫拯勸機殺之，機未納。超言於眾曰：「陸機將反。」又還書與玖言機有異志。及戰，超不受機節度，輕兵獨進而亡。玖疑機殺之，遂譖機於穎，言其有異志。將軍王闡、郝昌、公師籓等皆玖所用，與牽秀等共證之。穎大怒，使秀密收機。其夕，機夢黑幰繞車，手決不開，天明而秀兵至。機釋戎服，著白帢，與秀相見，神色自若，謂秀曰：「自吳朝傾覆，吾兄弟宗族蒙國重恩，入侍帷幄，出剖符竹。成都命吾以重任，辭不獲已。今日受誅，豈非命也！」因與穎箋，詞甚淒惻。既而歎曰：「華亭鶴唳，豈可復聞乎！」遂遇害於軍中，時年四十三。二子蔚、夏亦同被害。機既死，士卒痛之，莫不流涕。是日昏霧晝合，大風折木，平地尺雪，議者以為陸氏之冤。

大將軍參軍孫惠與淮南內史朱誕書曰：「不意三陸相攜暗朝，一旦湮滅，道業淪喪，痛酷之深，荼毒難言。國喪俊望，悲豈一人！」其為州里所痛悼如此。後東海王越討穎，移檄天下，亦以機、雲兄弟枉害罪狀穎云。

機向譽太康之英。詩傳世百又四，多樂府擬古之詩，《猛虎行》、《君子行》、《長安有狹邪行》、《赴洛道中作》為佳。《文心雕龍》曰：「陸機才欲窺深，辭務索廣，故思能入巧，而不制繁。」賦傳廿七，《辨亡論》之外，《弔魏武帝文》亦佳。其文也音律諧美，用典偶句，皆開駢體之先。明張溥贊曰：「北海以後，一人而已。」其《文賦》有曰「詩緣情」，謂詩言志者自已。

機於史學，有《晉紀》四卷、《洛陽記》一卷、未成之《吳書》一卷。

宋徐民臆得其遺文十卷，與陸雲集合輯為《晉二俊文集》。張溥《漢魏六朝百三家集》中輯有《陸平原集》。

## 家屬
*父陸抗，大司馬、荊州牧。
*子陸蔚
*子陸夏

## 評

*《晉書》贊曰：「古人云：雖楚有才，晉實用之。觀夫陸機、陸雲，實荊、衡之杞梓，挺圭璋於秀實，馳英華於早年，風鑒澄爽，神情俊邁。文藻宏麗，獨步當時；言論慷慨，冠乎終古。高詞迥映，如朗月之懸光；疊意回舒，若重岩之積秀。千條析理，則電坼霜開；一緒連文，則珠流璧合。其詞深而雅，其義博而顯，故足遠超枚、馬，高躡王、劉，百代文宗，一人而已。然其祖考重光，羽楫吳運，文武奕葉，將相連華。而機以廊廟蘊才，瑚璉標器，宜其承俊乂之慶，奉佐時之業，申能展用，保譽流功。屬吳祚傾基，金陵畢氣，君移國滅，家喪臣遷。矯翮南辭，翻棲火樹；飛鱗北逝，卒委湯池。遂使穴碎雙龍，巢傾兩鳳。激浪之心未騁，遽骨修鱗；陵雲之意將騰，先灰勁翮。望其翔躍，焉可得哉！夫賢之立身，以功名為本；士之居世，以富貴為先。然則榮利人之所貪，禍辱人之所惡，故居安保名，則君子處焉；冒危履貴，則哲士去焉。是知蘭植中塗，必無經時之翠；桂生幽壑，終保彌年之丹。非蘭怨而桂親，豈塗害而壑利？而生滅有殊者，隱顯之勢異也。故曰，衒美非所，罕有常安；韜奇擇居，故能全性。觀機、雲之行己也，智不逮言矣。睹其文章之誡，何知易而行難？自以智足安時，才堪佐命，庶保名位，無忝前基。不知世屬未通，運鐘方否，進不能辟昏匡亂，退不能屏跡全身，而奮力危邦，竭心庸主，忠抱實而不諒，謗緣虛而見疑，生在己而難長，死因人而易促。上蔡之犬，不誡于前，華亭之鶴，方悔於後。卒令覆宗絕祀，良可悲夫！然則三世為將，釁鐘來葉；誅降不祥，殃及後昆。是知西陵結其凶端，河橋收其禍末，其天意也，豈人事乎！」

*張華嘗謂之曰：「人之為文，常恨才少，而子更患其多。」

*葛洪著書，稱「機文猶玄圃之積玉，無非夜光焉，五河之吐流，泉源如一焉。其弘麗妍贍，英銳漂逸，亦一代之絕乎！」

*弟雲嘗與書曰：「君苗見兄文，輒欲燒其筆硯。」

## 據
*《三國志·吳書·陸遜傳》
*《晉書·列傳二十四》
陸玄

**陸玄**者，吳吳郡吳縣人，大司馬抗子也。

抗卒，玄及兄弟晏、機、景、雲，分領抗兵。

### 家屬
#### 祖
*陸遜，上大將軍、荊州牧。
#### 父
*陸抗，大司馬、荊州牧。
#### 兄
*陸晏
*陸景
#### 弟
*陸機
*陸雲
#### 戚
*陸凱

## 據
*《三國志·吳書·陸遜傳》
陸雲

**陸雲**字**士龍**，吳吳郡吳縣人，大司馬抗子也。

少與兄機齊名，雖文章不及機，而持論過之，號曰「二陸」。幼時吳尚書廣陵閔鴻見而奇之，舉雲賢良，時年十六。

抗卒，雲及兄晏、機、景、玄，分領抗兵。

吳平，入洛。雲初詣張華，因華好帛繩纏須，雲見而大笑，不能自已。雲與荀隱素未相識，嘗會華坐，華曰：「今日相遇，可勿為常談。」雲因抗手曰：「雲間陸士龍。」隱曰：「日下荀鳴鶴。」鳴鶴，隱字也。雲又曰：「既開青雲睹白雉，何不張爾弓，挾爾矢？」隱曰：「本謂是雲龍騤騤，乃是山鹿野麋。獸微弩強，是以發遲。」華撫手大笑。刺史周浚召為從事。

俄以公府掾為太子舍人，出補浚儀令。雲到官肅然，下不能欺，市無二價，於是一縣稱其神明。郡守惡其能，屢責之，雲乃去官，百姓追思之。

又拜吳王司馬晏郎中令。晏大營園室，雲上書諫之。時晏信任部將，使覆察諸官錢帛，雲復陳之。雲又移書太常府薦同郡張贍。

後入為尚書郎、侍御史、太子中舍人、中書侍郎。

成都王司馬穎表為清河內史。穎將討齊王司馬冏，以雲為先鋒都督。會冏誅，轉大將軍右司馬。穎政衰，雲屢以正言諫之。張昌為亂，穎上雲為使持節、大都督、先鋒將軍以討昌。

兄陸機敗，並收雲。穎屬下江統、蔡克、棗嵩等上書保雲，穎不納。統等重請，穎遲回者三日。蔡克入至穎前，叩頭流血，曰：「雲為孟玖所怨，遠近莫不聞。今果見殺，罪無彰驗，將令群心疑惑，竊為明公惜之。」僚屬隨克入者數十人，流涕固請，穎惻然有宥雲色。孟玖令殺雲，時年四十二。雲有二女，無男。

門生故吏迎葬清河，修墓立碑，四時祭祠。雲所著文章三百四十九篇，又撰《新書》十篇，並行於世。

大將軍參軍孫惠與淮南內史硃誕書曰：「不意三陸相攜暗朝，一旦湮滅，道業淪喪，痛酷之深，荼毒難言。國喪俊望，悲豈一人！」其為州裏所痛悼如此。後東海王司馬越討司馬穎，移檄天下，亦以機、雲兄弟枉害罪狀穎雲。

### 家屬

#### 祖
*陸遜，上大將軍、荊州牧。
#### 父
*陸抗，大司馬、荊州牧。
#### 兄
*陸晏
*陸景
*陸玄
*陸機
#### 弟
*陸耽
#### 戚
*陸凱

### 特徵

雲六歲能屬文，性清正，有才理。愛才好士，多所貢達。

## 評
*《晉書》贊曰：「古人雲：雖楚有才，晉實用之。觀夫陸機、陸雲，實荊、衡之杞梓，挺圭璋於秀實，馳英華於早年，風鑒澄爽，神情俊邁。文藻宏麗，獨步當時；言論慷慨，冠乎終古。高詞迥映，如朗月之懸光；疊意回舒，若重岩之積秀。千條析理，則電坼霜開；一緒連文，則珠流璧合。其詞深而雅，其義博而顯，故足遠超枚、馬，高躡王、劉，百代文宗，一人而已。然其祖考重光，羽楫吳運，文武奕葉，將相連華。而機以廊廟蘊才，瑚璉標器，宜其承俊乂之慶，奉佐時之業，申能展用，保譽流功。屬吳祚傾基，金陵畢氣，君移國滅，家喪臣遷。矯翮南辭，翻棲火樹；飛鱗北逝，卒委湯池。遂使穴碎雙龍，巢傾兩鳳。激浪之心未騁，遽骨修鱗；陵雲之意將騰，先灰勁翮。望其翔躍，焉可得哉！夫賢之立身，以功名為本；士之居世，以富貴為先。然則榮利人之所貪，禍辱人之所惡，故居安保名，則君子處焉；冒危履貴，則哲士去焉。是知蘭植中塗，必無經時之翠；桂生幽壑，終保彌年之丹。非蘭怨而桂親，豈塗害而壑利？而生滅有殊者，隱顯之勢異也。故曰，衒美非所，罕有常安；韜奇擇居，故能全性。觀機、雲之行己也，智不逮言矣。睹其文章之誡，何知易而行難？自以智足安時，才堪佐命，庶保名位，無忝前基。不知世屬未通，運鐘方否，進不能辟昏匡亂，退不能屏跡全身，而奮力危邦，竭心庸主，忠抱實而不諒，謗緣虛而見疑，生在己而難長，死因人而易促。上蔡之犬，不誡于前，華亭之鶴，方悔於後。卒令覆宗絕祀，良可悲夫！然則三世為將，釁鐘來葉；誅降不祥，殃及後昆。是知西陵結其凶端，河橋收其禍末，其天意也，豈人事乎！」

*閔鴻見而奇之，曰：「此兒若非龍駒，當是鳳雛。」

*周浚謂人曰：「陸士龍當今之顏子也。」

## 據
*《三國志·吳書·陸遜傳》
*《晉書·列傳二十四》
陸延

**陸延**者，吳吳郡吳縣人，上大將軍遜子也。早夭。遜卒，弟抗嗣爵。

## 據

*《三國志·吳書·陸遜傳》
大化革新

**大化革新**者，唐初日本之變革也。時日本蘇我氏得勢，天皇大權旁落，不可復收，朝廷不服者眾。西元六四五年，中大兄皇子合大臣中臣鐮足反正，遣使刺殺蘇我入鹿，逼其父蝦夷自裁，天皇遂親政矣。俄而孝德天皇繼立，改元大化，都難波京。復法唐制，興革除弊，尊君卑臣，自是大權歸一，天下尊王；民豐民阜，國庫充盈；兵役規制，天下少變，平和三百餘载。
陸耽

**陸耽**者，吳吳郡吳縣人，大司馬抗子也。

吳滅，為平東祭酒，亦有清譽，與兄陸雲同為成都王司馬穎所害。

大將軍參軍孫惠與淮南內史硃誕書曰：「不意三陸相攜暗朝，一旦湮滅，道業淪喪，痛酷之深，荼毒難言。國喪俊望，悲豈一人！」其為州裏所痛悼如此。後東海王司馬越討司馬穎，移檄天下，亦以機、雲兄弟枉害罪狀穎雲。

## 家屬

### 祖
*陸遜，上大將軍、荊州牧。
### 父
*陸抗，大司馬、荊州牧。
### 兄
*陸晏
*陸景
*陸玄
*陸機
*陸雲
### 戚
*陸凱

## 據
*《晉書·列傳二十四》
陸蔚

**陸蔚**者，晉吳郡吳縣人，機子也。

八王之亂起，宦人孟玖讒之與成都王司馬穎，與父、弟夏同為穎所害與軍中。

### 家屬
#### 曾祖
*陸遜，上大將軍、荊州牧。
#### 祖
*陸抗，大司馬、荊州牧。
#### 父
*陸機
#### 叔、伯
*陸晏
*陸景
*陸玄
*陸雲
#### 弟
*陸夏

## 據
*《晉書·列傳二十四》
孫拯

**孫拯**字**顯世**，吳郡富春人也。

拯能屬文，吳時為黃門侍郎。

末帝時，侍臣多得罪，惟拯與顧榮以智全。

吳滅，為涿郡令，有稱績。

陸機等既為孟玖等所誣，收拯考掠，兩踝骨見，終不變辭。門生費慈、宰意二人詣獄明拯，拯譬遣之曰：「吾義不可誣枉知故，卿何宜復爾？」二人曰：「僕亦安得負君！」拯遂死獄中，而慈、意亦死。

## 據

*《晉書·列傳二十四》
陸育

**陸育**者，吳喜子，遜從孫也。

吳滅，為尚書郎、弋陽太守。

## 據

*《晉書·列傳二十四》
沙漠

**沙漠**者，不毛之地也。萬里黃沙，商旅難行，寸土無水。偶有綠洲，方得休憩。
慶州市

**慶州市**（韓國語︰경주시），簡曰**慶州**，大韓民國慶尚北道之市也，位其東南，古稱徐羅伐，金城，東京。新羅亦嘗都之。

## 政區

## 參見
* 新羅

## 它典
* 慶州市政府官址
戰國

中國之**戰國**，繼春秋而開，得名於劉向《戰國策》一書，始周威烈王二十有三年趙、魏、韓三家分晉，至秦王嬴政二十有六年攻滅六國，共一百八十三年。

春秋、戰國之分，爭議紛紜，有三說：一者周敬王四十有四年，此爲《史記》之分；一者三家滅智；一者三家分晉，爲《資治通鑒》所取。
## 戰國七雄史誌
### 齊
齊，田氏，始於田和，後威王僭王號，秦王政廿六年亡。
### 楚
楚，羋氏，始於熊繹，後武王僭王號，秦王政廿四年亡。
### 燕
燕，姬姓，燕氏，始於召公奭，後易王僭王號，秦王政廿五年亡。
### 韓
韓，原姬姓，後氏韓，始於景侯虔，宣惠王僭王號，訖秦王政十七年亡。
### 趙
趙，原嬴姓，後氏趙，始於烈侯籍，後武靈王僭王號，秦王政十九年亡。
### 魏
魏，原姬姓，後氏魏，始封文侯斯，後惠王僭王號，秦王政廿二年亡。
### 秦
秦，姓嬴氏，始於非子，後惠文王僭王號，漢高祖元年亡。
## 七國國都
*齊︰臨淄 
*楚︰先都郢，後徙壽春 
*燕︰薊 
*韓︰先都陽瞿，後徙新鄭 
*趙︰邯鄲 
*魏︰先都安邑，後徙大梁 
*秦︰咸陽
## 據
*何容主編：《新雅中文字典》
大麥

**大麥**，通作**麰**，因其苗粒皆大於來，故得大名，牟亦大也。

## 集解
陶弘景曰：「今稞麥，一名牟麥。似穬麥，惟皮薄爾。」

蘇恭曰：「大麥出關中，即青稞麥。形似小麥而大，皮厚，故謂大麥。不似穬麥也。」

蘇頌曰：「大麥，今南北皆能種。蒔穬麥有二種，一種類小麥而大，一種類大麥而大。」

陳藏器曰：「大、穬二麥前後兩出，蓋穬麥是連皮者，大麥是麥。米但分有殼無殼也。蘇以青稞為大麥，非矣。青稞似大麥，天生皮肉相離。秦隴、巴西種之。今人將當大麥米，糶之不能分也。」

陳承曰：「小麥，今人以磨麵日用者為之。大麥，今人以粒皮似稻者為之。作飯滑，飼馬良。穬麥，今人以似小麥。而大粒、色青黃作麵，脆硬食多脹人。汴洛河北之間又呼為黃稞。關中一種青稞，比近道者粒微小、色微青，專以飼馬。未見入藥用。然大、穬二麥其名差互。今之穬麥似小麥，而大者當謂之大麥。今之大麥不似小麥，而穬脆者當謂之穬麥。不可不審。」

李時珍曰：「大穬二麥註者不一。」

按《吳普本草》，大麥一名穬麥，五穀之長也。

王禎《農書》云：「青稞有大、小二種，似大小麥，而粒大皮薄，多麵無麩。西人種之，不過與大小麥異名而已。」

郭義恭《廣志》云：「大麥，有黑穬麥，有（禾宛）麥，出涼州，似大麥。有赤麥，赤色而肥，據此則穬麥是大麥中一種，皮厚而青色者也。大抵是一類異種。如粟粳之種近百總是一類。但方土有不同爾。故二麥主治不甚相遠。大麥亦有粘者，名糯麥。可以釀酒。」

## 氣味
鹹溫微寒，無毒。為五穀長，令人多熱。

孟詵曰：「暴食似腳弱為下氣，故也。久服宜人。熟則有益帶。生則冷而損人，石蜜為之使。」

## 主治
別錄曰：「消渴除熱，益氣調中。」

陳士良曰：「補虛劣，壯血脈，益顏色，實五臟，化穀食，止洩，不動風氣。久食令人肥白滑肌。膚為麵勝於小麥，無躁熱。」

蘇恭曰：「麵平胃止渴，消食療脹滿。」

孟詵曰：「久食頭髮不白，和針砂、沒石子等染髮黑色。」

李時珍曰：「寬胸下氣涼血，消積進食。」

## 發明
寇宗奭曰：「大麥性平涼滑膩。有人患纏喉風食不能下，用此麵作稀糊，令嚥以助胃氣而平。三伏中，朝廷作麨以賜臣下。」

朱震亨曰：「大麥初熟，人多炒食。此物有火，能生熱病，人不知也。」

李時珍曰：「大麥作飯食香而有益，煮粥甚滑，磨麵作醬甚甘美。」

## 附方
食飽煩脹，但欲臥者：「大麥麵熬微香，每白湯服方寸匕佳。」（肘后方）

膜外水氣：「大麥麵、甘遂末各半兩，水和作餅炙熟，食取利。」（總錄）

小兒傷乳腹脹，煩悶欲睡：「大麥麵生用，水調一錢服。白麵微炒亦可。」（保幼大全）

蠼螋尿瘡：「大麥嚼傅之，日三上。」（傷寒類要）

腫毒已破：「青大麥去鬚，炒暴花，為末傅之。成靨揭去又傅數次即愈。麥芒入目，大麥煮汁，洗之即出。」（孫真人方）

湯火傷灼：「大麥炒黑研末，油調擦之。」

被傷腸出：「以大麥煮汁，洗腸推入。但飲米糜百日乃可。」（千金）

卒患淋痛：「大麥三兩，煎湯入薑汁，蜂蜜代茶飲。」（聖惠方）

## 據
*《古今圖書集成》·博物彙編草木典·麥部·彙考·大麥
陸游

**陸游**，字**務觀**，宋越州山陰人。高祖乃仁宗太傅陸軫，祖父陸佃，父陸宰。宣和七年生。年十二能詩文，廕補登仕郎。試禮部，置前列，為秦檜所嫉。檜死，除敕令所刪定官，遷大理寺司直。孝宗即位，遷樞密院編修官。賜進士出身，出通判建康府。言者論游鼓唱是非，力說張浚用兵，免歸。久之，通判夔州。王炎宣撫川、陝，辟為幹辦公事。范成大帥蜀，游為參議官，以文字交，不徇禮法，人譏其頹放，因自號**放翁**。累遷江西常平提舉，奏撥義倉振濟。起知嚴州。紹熙元年，遷禮部郎中，權同修國史、實錄院，書成，陞寶章閣待制，致仕。游才氣超逸，尤長於詩。嘉定二年卒，年八十五。

陸嘗上書，請廢凌遲，云：「肌肉已盡，而氣息未絶，肝心聯絡，而視明尤存。感傷致和，虧損仁政，實非聖世所宜遵」，然上未允。
## 引據


分類:宋列傳
蒜

**蒜**者，植物也。本名**大蒜**，俗稱**蒜頭**，為蔥科植物。學名*Allium sativum L.*，產於帕米爾及天山。中國本無蒜，乃張騫出使西域，始得種入，故一名**葫**。
焚書坑儒

**焚書坑儒**者，秦始皇之暴政也。天下方一，博士淳于越倡法古，行封建，以安萬民。然丞相李斯非之，奏百家入則心非，出則巷議，誇主以為名，異取以為高，率群下以造謗。始皇因而焚天下書，獨留醫藥、卜筮、種樹之書，以愚黔首，史稱**秦火**。

明年，方士盧生、侯生欺君亡去，始皇大怒，於是使禦史悉案問諸生，諸生傳相告引，乃自除犯禁者四百六十餘人，皆阬之咸陽，使天下知之，以懲後。長子扶蘇諫之，怒，使之北監蒙恬於上郡。

## 據
* 《史記》·秦始皇本紀
蹴鞠

**蹴鞠**者，足球也。《劉向別錄》曰︰「傳言黃帝所造，本兵勢也。或云起于戰國，記黃帝蹴鞠兵勢也。所以練武士知有才也。今軍無事得使蹴鞠，有書二十五篇。按︰鞠與毬，同古人蹋蹴以為戲也。」《史記》亦云霍去病穿齊蹴鞠。後蹴鞠傳至西洋，遂成今足球耳。
安徽省

**安徽**，簡稱**皖**，中國東南一省也。因安慶、徽州二府而得名。北為黃淮平原，明太祖故里位於斯。有淮水，為古四瀆也。皖地有城曰阜陽，為故潁州，口眾，又有煤鐵之利。中處黃山之陽，淮水之陰。長江經之，沃野千里，名為巢蕪盆地，乃南京之米倉。大城合肥居其北。其重鎮蕪湖，亦稻米交市之地也。南位黃山之陰，多崇山峻嶺，文風鼎盛，鴻儒輩出。

## 政區
安徽共有地級市十六，茲列如下：
*淮北五市：自東而西者，蚌埠市、宿州市、淮北市、亳州市、阜陽市
*江淮五市：自西而東者，六安市、安慶市、淮南市、合肥市、滁州市
*江南六市：自西而東者，池州市、銅陵市、黃山市、馬鞍山市、蕪湖市、宣城市

## 它典
* 安徽省政府 

分類:中華人民共和國諸省
孟姜女

**孟姜女**者，傳說之人也，未見於史。

其生世有二說，一曰其產嬴季姓許氏，于歸范郎。未久，而夫就役於長城，遂已歿於軍。姜女足跡萬里，終得夫骸，竟枕石於海濱，云土人為立祠薦享之。

二曰姜女適范喜三日，范喜往塞上，築長城死。其送寒衣至城下，聞夫死，求骸骨不得，大哭，城為崩，骨出，負之而歸。

## 據
*《古今圖書集成》·方輿彙編職方典·永平府部·藝文·重修貞女祠記
*《古今圖書集成》·方輿彙編職方典·延安府部·彙考·延安府祠廟考
*《古今圖書集成》·明倫彙編閨媛典·閨烈部·雜錄·雜錄
死刑

**死刑**者，舊云**大辟**，又**伏誅**，殺罪者也，意在震懾人心。自古以還，無不慘忍。有絞、斬之屬，又有籍沒之法。甚者，凌遲、車裂，死狀奇慘，不寒而慄。洎乎近世，方廢殘忍之法，以銃、電、毒液亟殺之。亦有以監禁終身代之者。
四邊形

**四邊形**，幾何之本也，為四線段相接所成者。其線段曰邊，其交曰點，二邊於形內交處所成之角曰內角。

## 平面幾何

平面幾何，或曰歐氏幾何，外角和恆為四直角。凡凸四邊形者，內角和亦恆為四直角也，四邊形內有隅。

有兩平行邊者，曰梯形。形如鳶，有兩雙鄰邊等長者，曰鳶形或筝形。有兩雙鄰邊等長，且有一優角者，曰**鏢形**。

對邊平行者，曰平行四邊形。四邊等長者，曰菱形，必為鳶形並平行四邊形也。四角皆直角者，曰矩形，亦曰**長方形**。

四邊等長，四角皆直角者，曰正方形，其為菱形並矩形也。

非上述特殊四邊形者，曰**不規則四邊形**，然此說實無理也，疇人罕言之。

## 非歐幾何

非歐幾何，凸四邊形之內角和可異于四直角也。

## 注
王羲之

**王羲之**，字**逸少**，晉司徒導從子也。爲作《蘭亭集序》譽之曰「天下第一行書」。與其子獻之敬號爲「二王」，與鍾繇幷稱「鍾王」。

年十三，謁周顗，顗察而異之，於是知名。及長，辯贍，以骨鯁稱，尤善隸書，為古今之冠，論者稱其筆勢，以為飄若浮雲，矯若驚龍。深為從伯敦、導所器重。時陳留阮裕有重名，為敦主簿。敦嘗謂羲之曰：「汝是吾家佳子弟，當不減阮主簿。」裕亦目羲之與王承、王悅為王氏三少。時太尉郗鑒使門生求女婿于王導，導令就東廂遍觀子弟。門生歸，謂鑒曰：「王氏諸少並佳，然聞信至，鹹自矜持。唯一人在東床坦腹食，獨若不聞。」鑒曰：「正此佳婿邪！」訪之，乃羲之也，遂以女妻之。

起家祕書郎，征西將軍庾亮請為參軍，累遷長史。寧遠將軍、江州刺史。頻召為侍中、吏部尚書，皆不就。復授護國將軍，又推遷不拜。乃以為右軍將軍、會稽內史。

羲之雅好服食養性，不樂在京師，初渡浙江，便有終焉之志。會稽有佳山水，名士多居之，謝安未仕時亦居焉。孫綽、李充等皆以文義冠世，並築室東土，與羲之同好。嘗與同志宴集於會稽山陰之蘭亭，自為之序以申其志。性愛鵝，會稽有孤居姥養一鵝，善鳴，求市未能得，遂攜親友命駕就觀。姥聞羲之將至，烹以待之，羲之歎惜彌日。又山陰有一道士，養好鵝，羲之固求市之。道士云：「為寫道德經，當舉群相贈耳。」羲之欣然寫畢，籠鵝而歸，甚以為樂。其任率如此。嘗詣門生家，見棐幾滑淨，因書之，真草相半。後爲其父誤刮去之，門生驚懊者累日。時骠騎將軍王述少有名譽，與羲之齊名，而羲之甚輕之，由是情好不協。述先爲會稽，以母喪居郡境，羲之代述，止一吊，遂不重詣。述每聞角聲，謂羲之當候己，辄灑掃而待之。如此者累年，而羲之竟不顧，述深以爲恨。
置中|縮圖|1110x1110像素|神龍蘭亭序全
羲之書爲世所重，皆此類也。每自稱：「我書比鍾繇，當抗行；比張芝草，猶當雁行也。」曾與人書雲：「張芝臨池學書，池水盡黑，使人耽之若是，未必後之也。」

後稱病去郡，與東土人士盡山水之游。年五十九卒。

《歷代名畫記》稱之書既為古今之冠冕，丹青亦妙。有《雜獸圖》、《臨鏡自寫真圖》，扇上畫小人物，傳於前代。然羲之真迹早于不存于世，唐之精摹本素已爲迹也。梁武帝贊曰：「王羲之書字勢雄逸，如龍跳天門，虎臥鳳阙，故曆代寶之，永以爲訓。」唐太宗曰：「心慕手追，此人而已，其余區區之類，何足論哉！」

之書及其子孫。其子獻之，善草書；凝之，工草隸；徽之，善正草書；操之，善正行書；煥之，善行草書；獻之，則稱「小聖」。

## 據
*《晉書·王羲之傳》
史

**史**者，歷之記也。歷者易之程。古無文字，無從記史，故有史前之謂。文字既造，始即成也，稱信史。
未央宮

**未央宮**，漢宮也，處長安城西，漢高帝七年始建，相國蕭何督造，其意為無盡。因龍首山製前殿，建北闕，未央宮周迴二十二裡九十五步五尺，街道周迴七十裡。臺殿四十三：其三十二在外，其十一在後宮。池十三，山六池一、山一，亦在後宮。門闥凡九十五。

另有長樂宮在城東，合之，意為永樂無窮。合稱長樂未央宮。

自前漢及周，諸帝幾盡理事於斯。蓋其狀方形，四壁合圍，東西二千一百五十米，南北二千二百五十米，方圓五平方公里。

## 據
*葛洪，西京雜記
環球小姐

**世界環球小姐**（**Miss Universe**）選美，始興於一九五二年，逢年一度，原扎美利堅，後五洲易國輪迴。

環姐決賽乃當世影視界之盛事，各國佳麗爭奇鬥艷，百看不厭。得主敞歸國，萬民出迎，歡呼震天，有若勝戰。

## 羅列

## 注




## 它典

* 世界環球小姐選美官址
丁亥無錫水荒

**無錫水荒**，肇於丁亥初夏，因太湖變色所致。

藍藻之屬，得污物之潤養，有餘廢之助興天公不吝奧熱，東南炎夏爽約。是以藍藻不藍，以濃稠之綠曬屍；無錫無水，坐太湖之濱見愁。市井爭購淨水，下焉者肩馭，中焉者車載，上焉者宅送。
諸葛尚

**諸葛尚**，瞻子也，祖亮，漢丞相、武鄉侯。魏軍寇犯，與瞻俱沒，年十八。

《華陽國志》曰：「尚歎曰：『父子荷國重恩，不早斬黃皓，以致傾敗（或言「敗國殄民」），用生何為。』乃馳赴魏軍而死。」

## 據
*《蜀志·諸葛亮傳》
儒家

**儒家**，《漢志》曰：「蓋出於司徒之官，助人君，順陰陽，明教化者也。遊文於六經之中，留意於仁義之際，祖述堯、舜，憲章文、武，宗師仲尼，以重其言，於道最為高。」

儒門以孔子為始。初子見用於魯，魯君昏，乃去魯周遊，皆不庸，乃反魯專事教化。弟子三千，賢者七十二。

時天子失尊，諸侯相併，大夫僭越，子弒父、臣弒君者不絕。子以為周禮不行，乃主復禮。禮之行也，君君、臣臣、父父、子子，各安其位，是為正名。復禮當以克己。君子克己自脩乃成仁。仁者，孝悌忠恕。仁君子執大器，乃教化萬民，使失道之世歸正。故曰儒家之初，以克己為仁者，以仁者化萬民，是尚德也。克己者後禮，復禮而正名，使上下安分，天下復定。子暮年刪定六經，為後世儒學之始。六經者，詩、書、易、禮、樂、春秋。唯樂於秦火失，餘皆列十三經。其弟子亦以其言行輯為論語，列為四書。

孔子孫子思之再傳，有孟子焉。孟子主義，義者宜也，君子當取義。又以人性本善之說為要。孟子以人有四端，皆天而然之，曰惻隱、羞惡、辭讓、是非，推而廣之，則為仁、義、禮、智，當以學以固其善本而成仁者。以王者當以其善端而行仁政，行仁政則天下黎民歸心，失道諸侯自為驅民，終保民王天下。仁政之謂也，制民以產，故行井田；輕役少兵，不失農時；推恩廣播，百姓順服。故曰仁者無敵。主法先王。政以民本，故有曰：民為貴，社稷次之，君為輕。孟子亦周遊列國，終不用。著孟子七篇傳世，列為四書，又為十三經。

戰國之末，又有荀子。荀子之學，異乎孟子，主「性惡」。謂人生而有欲，從其性，則爭奪生而辭讓亡，故聖人作禮義以矯飾人之性，是謂「化性起偽」。其為政，主「隆禮」而「重法」，法先王亦「法後王」，以後王之制為近世可行之法。荀子之學，博採眾長，然其門下李斯、韓非，皆為法家之代表，故荀子之位在儒門，歷來多有爭議。唐之韓愈謂之「大醇而小疵」。著《荀子》。

儒家之學，於鬼神無說，於法用不詳，故漢世儒學為陰陽家所滲雜，流於荒誕。儒家於政亦常與法並用。漢宣帝嘗曰：「漢家自有制度，本以霸王道雜之。」此言得之。

儒家以孔子為先，傳至孟子而興，再傳荀子而有法家之大成。儒家乃與墨家、道家、法家並稱**顯學**。秦用法家，詔焚書，儒家為之一挫。後儒生以口述重修經典，至漢武帝間為上所納，獨尊於百家。後學以儒為正統，至五四初廢。
## 儒家之卷
*詩經
*尚書
*儀禮
*禮記
*周禮
*易經
*春秋及其三傳
*論語
*孟子
*荀子
*孝經
*爾雅
## 據
干寶

**干寶**，字**令升**，晉新蔡人也。祖統，吳奮武將軍、都亭侯。父瑩，丹楊丞。

寶少勤學，博覽書記，以才器召為著作郎。平杜弢有功，賜爵關內侯。中興草創，未置史官，中書監王導上疏：「宜備史官，敕佐著作郎干寶等漸就撰集。」元帝納焉。寶於是始領國史。以家貧，求補山陰令，遷始安太守。王導請為司徒右長史，遷散騎常侍。著晉紀，自宣帝迄於愍帝五十三年，凡二十卷，奏之。其書簡略，直而能婉，咸稱良史。

性好陰陽術數，留思京房、夏侯勝等傳。寶父先有所寵侍婢，母甚妒忌，及父亡，母乃生推婢於墓中。寶兄弟年小，不之審也。後十餘年，母喪，開墓，而婢伏棺如生，載還，經日乃蘇。言其父常取飲食與之，恩情如生。在家中吉凶輒語之，考校悉驗，地中亦不覺為惡。既而嫁之，生子。又寶兄常病氣絕，積日不冷，後遂寤，云見天地間鬼神事，如夢覺，不自知死。寶以此遂撰集古今神祇靈異人物變化，名為搜神記，凡二十卷。以示劉惔，惔曰：「卿可謂鬼之董狐。」寶既博探異同，遂混虛實，因作序以陳其志。

寶又為春秋左氏義外傳，注周易、周官凡數十篇，及雜文集皆行於世。

## 據
*《晉書·干寶傳》
泰國

**泰王國**，簡稱**泰國**，舊名**暹羅**，南洋大國也。方五十一萬又四千公里，分有五十區、七十五府。東界老撾，東南界柬埔寨。南臨大海，又接馬來西亞。西則界緬甸矣。

其地古分兩國，北曰暹，南曰羅斛。暹多山艱食，羅斛傍水有餘糧，暹乃降於羅斛，合為暹羅國。國有大水二，一曰瀾滄江，發源青海，歷雲南、老撾入東北境，至柬埔寨入海；一曰湄南河，發源雲南之李仙、把邊等河，至其北境，會諸水成大河，復至南境入海。

故都曰猶地亞，在湄南河上游河畔。湄南河勢緩而散，田疇藉以肥沃。農時掉舟耕種，插秧畢而河水至，苗隨水長，不煩薅溉，水退而稻熟矣。米極賤，時載往粵東售賣。王衣文彩佛像，體貼飛金，用金皿，乘象輦。首相由民推舉。俗崇佛，僧沿門募食，各施精飯。食餘則餉鳥雀，寺廟無舉火者。

國王普密蓬，雖屢有兵變，不傷其位。西元二〇一六年崩，其子哇集拉隆功踐祚。

## 據
* 清除繼畬《瀛寰志略》
墨西哥

**墨西哥合眾國**在中美洲。都墨西哥城，其土修長，口盈億。北鄰美利堅合眾國，西臨太平洋，東濱墨西哥灣，南接拉丁美洲大陸。

十六世紀前，阿茲特克文明盛，一五一九年西班牙人浮海而至，遂併城邦。一八一零年乃告獨立，旋與北鄰美國因領土爭執惡戰，然屢戰敗，失土千里。今言和，合加拿大訂北美自由貿易協議，得石油於墨西哥灣，遂興。

民多好辛辣，尤喜足球，主世界盃者再。無有四時，常年皆熱，西方人尤好至此遊玩也。
置中|無框
置中|無框|331x331像素
置中|無框|182x182像素
哥德爾

**哥德爾**（德文：**Kurt Gödel**），奧匈百諾人，公元一九零六年四月二十八日生。

年十九，入維也納大學習數。甚聰穎，深得其師韓恩賞識。越明年，恩薦之入「維也納學術圈」。年二十六，得證「不完備定理」，遂知名於世。及後，應斐布倫之邀，教習於紐約普林斯頓高等研究院。然得神經衰弱病於是時，遂至維也納之西方療養院。數年而愈，一九三七年夏，復教於維也納大學。越明年，證選擇公理相容於連續統假設及集論其他公理。年三十五，避納綷禍，輾轉流離，卒至美國，俄而復教習於普林斯頓高等研究院。旋證ZF公理系統相容於選擇公理。一九五三年，拜普林斯頓高等研究院教授。一九七六年，告老，復於一九七八年卒於美國普林斯頓，年七十二。
自由亞洲電臺

縮圖|276x276像素
**自由亞洲電臺**（英語︰Radio Free Asia），美國之國際廣播電臺也。廣播語言計有九。
## 官方網站
* 
## 廣播語言
* 韓國語
* 漢語 
* 藏語
* 粵語
* 越南語
* 維吾爾語
* 高棉語
* 老撾語
* 緬甸語

## 參見
* 美國之音

## 它典
* 自由亞洲電臺 (英語) 
* 自由亞洲電臺 (中文)
* 自由亞洲電臺 (粵語)

分類:廣播
大澳

**大澳**，水鄉也，在香港大嶼山西側。風景怡人，水路交通，因號**香港[[威尼斯]]**。別號**番鬼塘**，番鬼者，西洋也。

上古之時，已有民舍。明季，佛朗機人侵華南，嘗至，後敗走。清末隨新界租予英國，時名**[[蜑家]]村**。國共內戰後，國人南來。遂雜有漢、鶴佬、客家等族。

大澳遠市，河涌井然。民素業漁，產鹹魚、蝦醬、魚肚。並有紅樹林、中華白海豚、招潮蟹等。道路相貫，通梅窩、東涌、昂平。亦有渡輪，通屯門、東涌、沙螺灣。

人稀，庠序不出三五。又多見廢棄，大澳公立學校、永助學校皆然。惟公校舊址，改授武術。二〇〇〇年，棚屋大火，至今未復。

## 據
法家

**法家**，《漢志》曰：「蓋出於理官。信賞必罰，以輔禮制。易曰先王以明罰飭法，此其所長也。及刻者為之，則無教化，去仁愛，專任刑法而欲以致治，至於殘害至親，傷恩薄厚。」

法家起於齊，齊地濱海，得漁鹽之利，商賈尤盛，故以法為約。人皆謂管夷吾為法家之始也。荀子亦游學於齊，雖為儒家而主重法，此亦得之。於中原，鄭子產亦嘗鑄刑鼎，法之始成文也。

法家盛於三晉。夫三晉之地高亢，戎狄相望，民風慓悍。趙北有胡族，東鄰中山；魏地摻錯列國之間；韓國小而逼。故三晉之君急求強國之法。法家亦多出於此。蓋衛出商君，韓出申不害，趙出慎到，魏出李悝。皆為法之大家。悝之法經，始行於魏，後亦見於秦律者。

法家初有三派。一曰**法**，商君所主。法之用在利民，明法而百姓有所從，秦用之。一曰**術**，申不害所主。術之用在馭下，以使其大夫，韓所用。一曰**勢**，慎到所主。勢之用在隆威，以威勢尊其君。終韓非合流三家，以法術勢必三者並用。其所著韓非子，始皇帝讀之，嘆相逢之晚。

法家之學，主富國強兵之策。秦用之，果列於首強，終夷滅六國而混一天下。於政也，主因時制宜，絕非復古之說。於學也，主以法為教，以吏為師，雜學必禁。秦因之，廢封建、廢諡法、詔焚書、制嚴刑、行連坐。秦民自商君起早習法令，惟新滅六國，民皆不堪重法。是故始皇多幸天下，並遇弒，雖不果而秦亡已種。漢監之改以黃老之術，至漢武帝雖尊儒，實以法用。秦之法於漢世亦未廢，酷吏用之甚於秦官。

漢武以降，下及明清，至於今世，雖治法者鮮，實歷代所用無不法也。今人以明法，非術勢者多矣。蓋泰西制度東傳，尚法治而貶人治也。
## 法家之卷
*韓非子
*商君書
*管子
## 它典
*《韓非子》原文
*《商君書》原文
*《管子》原文
平昌郡

**平昌郡**，在大韓民國江原特別自治道，位其道之中。

## 政區
* 平昌邑
* 美灘面
* 芳林面
* 大和面
* 蓬坪面
* 龍坪面
* 珍富面
* 大關嶺面

## 外連
* 平昌郡府 
* 2014 PyeongChang
孔斯科沃拉

**孔斯科沃拉**者（波蘭文︰Końskowola，意志若馬之意），波蘭東南之村也，處河畔。於二〇〇四年時，計有口二千一百八十八。
劉基伯溫

:孫吳亦有名劉基者，其傳於此。
**劉基**，字**伯溫**，明青田人。曾祖濠，仕宋，為翰林掌書。宋亡，邑子林融倡義旅，事敗，元遣使簿錄其黨，多連染。使道宿濠家，濠醉使者而焚其廬，籍悉毁。使者計無所出，乃為更其籍，連染者皆得免。

基幼穎異，其師鄭復初謂其父爚曰︰「君祖德厚，此子必大君之門矣。」元至順間，舉進士，除高安丞，有廉直聲。行省辟之，謝去。起為江浙儒學副提舉，論御史失職，為臺臣所阻，再投劾歸。基博通經史，於書無不窺，尤精象緯之學。西蜀趙天澤論江左人物，首稱基，以為諸葛孔明儔也。

方國珍起海上，掠郡縣。有司不能制，行省復辟基為元帥府都事。基議築慶元諸城以逼賊，國珍氣沮。及左丞托里特穆爾招諭國珍，基言方氏兄弟首亂，不誅無以懲後。國珍懼，厚賂基，基不受。國珍乃使人浮海至京，賄用事者，遂詔撫，國珍授以官，而責基擅威福，羇管紹興，方氏遂愈横。俄山寇蜂起，行省復辟基剿捕，與行院判舒穆嚕伊遜守處州，經畧使李國鳳上其功，執政以方氏故抑之。授總管府判，不與兵事。基遂棄官，還青田，著《郁離子》以見志。時避方氏者争依基，基稍為部署，寇不敢犯。

及明太祖下金華，定括蒼，聞基及宋濂等名，以幣聘。基未應，總制孫炎再致書固邀之，基始出。既至，陳時務十八策，太祖大喜，築禮賢館以處基等，寵禮甚至。初，太祖以韓林兒稱宋後，遙奉之。歲首，中書省設御座行禮，基獨不拜，曰︰「牧豎耳，奉之何為！」因見太祖，陳天命所在。太祖問征取計，基曰︰「士誠自守虜，不足慮；友諒劫主脅下，名號不正，地據上流，其心無日忘我，宜先圖之。陳氏滅，張氏勢孤，一舉可定，然後北向中原，王業可成也。」太祖大悦，曰︰「先生有至計，勿惜盡言。」

會陳友諒陷太平，謀東下，勢張甚，諸将或議降、或議奔據鍾山，基張目不言。太祖召入内，基奮曰︰「主降及奔者可斬也。」太祖曰︰「先生計安出？」基曰︰「賊驕矣，待其深入，伏兵邀取之易耳。天道後舉者勝，取威制敵以成王業，在此舉矣。」太祖用其策，誘友諒至，大破之，以克敵賞賞基，基辭。友諒兵復陷安慶，太祖欲自將討之，以問基，基力贊，遂出師。攻安慶，自旦及暮，不下。基請逕趨江州，擒友諒巢穴，遂悉軍西上。友諒出不意，帥妻子奔武昌，江州降。其龍興守将胡美遣子通欵，請勿散其部曲。太祖有難色，基從後蹋胡牀。太祖悟，許之，美降，江西諸郡皆下。

基喪母，值兵事，未敢言，至是請還葬。會苖軍反，殺金、處守將胡大海、耿再成等，浙東搖動。基至衢，為守將夏毅諭安諸屬邑，後與平章邵榮等謀復處州，亂遂定。國珍素畏基，致書唁。基答書，宣示太祖威德，國珍遂入貢。太祖數以書即家訪軍國事，基條答悉中機宜。尋赴京，太祖方親援安豐。基曰︰「漢、吳伺隙，未可動也。」不聽。友諒聞之，乗間圖洪都。太祖曰︰「不聽君言，幾失計。」遂自將救洪都，與友諒大戰鄱陽湖。一日數十接，太祖坐湖牀督戰，基侍側，忽躍起大呼，趣太祖更舟。太祖倉卒徙别舸，坐未定，飛礮擊舊所，御舟立碎。友諒乗高見之，大喜。而太祖舟更進，漢軍皆失色，時湖中相持三日未決，基請移軍湖口扼之，以金木相犯日決勝。友諒走死，其後太祖取士誠，北伐中原，遂成帝業，畧如基謀。

吳元年，以基為太史令，上《戊申大統曆》。熒惑守心，請下詔罪己。大旱，請決滯獄。即命基平反，雨隨注。因請立法定制，以止濫殺。太祖方欲刑人，基請其故，太祖語之以夢。基曰︰「此得土得眾之象，宜停刑以待。」後三日，海寧降，太祖喜，悉以囚付基縱之。尋拜御史中丞兼太史令。

太祖即皇帝位，基奏立軍衛法，初定處州税糧，視宋制畝加五合，惟青田命毋加，曰︰「令伯温鄉里世世為美談也。」帝幸汴梁，基與左丞相善長居守。基謂宋、元寬縱失天下，今宜肅紀綱，令御史糾劾，無所避。宿衛宦侍有過者，皆啟皇太子置之法，人憚其嚴。中書省都事李彬坐貪縱抵罪，善長素暱之，請緩其獄。基不聽，馳奏報可。方祈雨，即斬之，由是與善長忤。

帝歸，愬基僇人壇壝下，不敬，諸怨基者亦交譖之。會以旱求言，基奏士卒物故者，其妻悉處别營，凡數萬人，陰氣鬱結，工匠死，胔骸暴露，吳将吏降者皆編軍户，足干和氣。帝納其言，旬日仍不雨，帝怒。會基有妻喪，遂請告歸，時帝方營中都，又銳意滅庫庫。基瀕行，奏曰︰「鳳陽雖帝鄉，非建都地，王保保未可輕也。」已而定西失利，庫庫竟走沙漠，迄為邊患。其冬，帝手詔敘基勲伐，召赴京，賜賚甚厚，追贈基祖父，皆永嘉郡公。累欲進基爵，基固辭不受。

初太祖以事責丞相李善長，基言善長勲舊，能調和諸將。太祖曰︰「是數欲害君，君乃為之地耶？吾行相君矣。」基頓首曰︰「是如易柱，須得大木，若束小木為之，且立覆。」及善長罷，帝欲相楊憲，憲素善基，基力言不可，曰︰「憲有相才，無相器。夫宰相者，持以如水，以義理為權衡，而已無與者也。憲則不然。」帝問汪廣洋，曰︰「此褊淺殆，甚於憲。」又問胡惟庸，曰︰「譬之駕，懼其僨轅也。」帝曰︰「吾之相誠無逾先生。」基曰︰「臣疾惡太甚，又不耐繁劇，為之且孤上恩，天下何患無才，惟明主悉心求之，目前諸人誠未見其可也。」後憲、廣洋、惟庸皆敗。

三年授弘文館學士，十一月大封功臣，授基開國翊運守正文臣、資善大夫、上護軍，封誠意伯，祿二百四十石。明年賜歸老於鄉。帝嘗手書，問天象，基條答甚悉而焚其草。大要言霜雪之後，必有陽春，今國威已立，宜少濟以寬大。

基佐定天下，料事如神，性剛嫉惡，與物多忤。至是還隱山中，惟飲酒奕棋，口不言功。邑令求見不得，微服為野人謁基，基方濯足，令從子引入茆舍，欵黍飯令。令告曰︰「某青田知縣也。」基驚起稱民，謝去，終不復見。其韜跡如此，然究為惟庸所中。

初基言甌括間有隙地，曰談洋，南抵閩界，為鹽盜藪，方氏所由亂，請設巡檢司守之，奸民弗便也。合茗洋逃軍反，吏匿不以，聞基令長子璉奏其事，不先白中書省。胡惟庸方以左丞掌省事，挾前憾，使吏訐基，謂談洋地有王氣，基圖為墓，民弗與，則請立巡檢逐民。帝雖不罪基，然頗為所動，遂奪基祿。基懼，入謝，乃留京，不敢歸。未幾，惟庸相，基大慼曰︰「使吾言不驗，蒼生福也。」憂憤疾作，八年三月，帝親製文賜之，遣使護歸。抵家，疾篤，以《天文書》授子璉，曰︰「亟上之，毋令後人習也。」又謂次子璟曰︰「夫為政，寬猛如循還，當今之務在修德省刑，祈天永命。諸形勝要害之地，宜與京師聲勢連絡。我欲為遺表，惟庸在，無益也。惟庸敗後，上必思我，有所問，以是密奏之。」居一月而卒，年六十五。基在京病時，惟庸以醫來，飲其藥，有物積腹中如拳石。其後中丞凃節首惟庸逆謀，并謂其毒基致死云。

基虬髯，貌修偉慷，慨有大節，論天下安危，義形於色。帝察其至誠，任以心膂，每召基，輒屏人密語移時。基亦自謂不世遇，知無不言。遇急難，勇氣奮發，計畫立定，人莫能測，暇則敷陳王道。帝每恭己以聽，常呼為老先生，而不名，曰「吾子房也」，又曰「數以孔子之言導予」。顧帷幄語秘，莫能詳，而世所傳為神奇，多陰陽風角之說，非其至也。所為文章，氣昌而奇，與宋濂並為一代之宗，所著有《覆瓿集》、《犁眉公集》傳於世。

子孫世襲誠意伯。十二世孫孔炤，弘光中太傅。
## 據
*《明史·劉基傳》
劉基敬輿

**劉基**字**敬輿**，漢東萊牟平人，蓋漢齊孝王後也。年十四，父繇病卒，居喪盡禮，故吏餽餉，皆無所受，時基遭多難，嬰丁困苦，潛處味道，不以為戚。與群弟居，常夜臥早起，妻妾希見其面。諸弟敬憚，事之猶父。不妄交友，門無雜賓，然基姿容美好，孫權愛敬之。

權為驃騎將軍，辟東曹掾，拜輔義校尉、建忠中郎將。權為吳王，遷大農，徙郎中令。權嘗宴飲，時虞翻醉酒犯忤，權欲殺之，威怒甚盛，基起抱以堯、舜諫權，得免，權因敕左右，自今酒後言殺，皆不得殺。

權稱尊號，改為光祿勛，錄尚書事。大暑時，帝嘗於樓船中宴飲，上值雷雨，帝以蓋自覆，又命覆基，餘人不得也。其見待如此。年四十九卒。女劉氏，魯王霸妻也。

## 據

*《三國志·吳書·劉繇太史慈士燮傳》
泰國商業銀行

**泰國商業銀行**（泰文曰：ธนาคารไทยพาณิชย์），泰國之首家銀行也

，今乃是國至大。始於五世王朱拉隆功時，一九○四年稱書務局，越明年，易今名。

本部居曼谷乍都節區，大總管乃婉他那西黎珊(Jada Wattanasiritham)。

全國分行逾九百，

香港、新加坡、萬象俱有分行，柬埔寨商業銀行亦為旗下子行，員萬四千餘。



## 注




## 它典
*泰國商業銀行-Siam Commercial Bank官址&nbsp;&nbsp;（泰文、英文）
韓國銀行

**韓國銀行**（韓國語︰한국은행），大韓民國之中央銀行也。 公元一九五零年立。

## 參見
* 朝鮮銀行

## 它典
* 韓國銀行（諺文、英文）
韓國放送公社

**韓國放送公社**，簡稱曰**韓國放送**，大韓民國官營電台也。立於公元一九二七年。計廣播所用之語，凡十又一也。至於其址，在乎首爾特別市永登浦區十八番地。

## 史

## 電視
* 韓國放送第一電視
* 韓國放送第二電視
* 韓國國際電視臺

## 廣播
* 韓國國際廣播電臺
* 社會敎育放送
* 韓國放送第一頻率調製 
* 韓國放送第二頻率調製 
* 韓國放送第一廣播
* 韓國放送第二廣播
* 韓國放送第三廣播

## 參見
* 韓流

## 它典
* 韓國放送公社（韓國語）

分類:大韓民國電視臺
黃金坪島

**黃金坪島**（韓國語︰황금평도），簡曰**黃金坪**，朝鮮民主主義共和國平安北道龍川郡之島也，處鴨綠江上，位其國西北，方十一點九四公里。北界中國丹東。
徐繼畬

**徐繼畬**，字**松龕**，清山西五臺人，乾隆六十年生。道光六年進士，選庶吉士，授編修，遷御史。迭疏劾忻州知州史夢蛟、保德知州林樹雲營求陞遷，登州知府英文諱災催徵，榮河知縣武履中藉事科斂。又疏請除大臣回護調停積習。

又疏陳政體宜崇簡要，略謂：「皇上廣開言路，諸臣條奏苟有可取，無不通行訓諭，惟是積習疲玩已久，煌煌聖諭，漠不經意，輕褻甚矣。臣以為諸臣條奏，或非大體所關，或非時務所急，原不必悉見明文。若事關切要，聖慮折中，期於必行者，即降諭旨，宜重考成。度其事之難易，限年興革。如仍前玩視，於本案外重治以違旨之罪。此教令之宜簡也。六部則例日增，律不足，求之例；例不足，求之案：陳陳相因，棼亂如絲。論者謂六部之權，全歸書吏。非書吏之有權，條例之煩多使然也。臣以為當就現行事例，精審詳定，取切於事理者，事省十之五，文省十之七，名曰簡明事例，使當事各官得以知其梗概，庶不至聽命於書吏。此則例之宜簡也。考功、職方，議功議過，使百僚知勸懲也。現行之條，苦於太繁太密，不得大體。嘗見各直省州縣有蒞任不及一年，而罰俸至數年十數年者，左牽右掣，動輒得咎。且議處愈增愈密，規避亦愈出愈奇，彼此相遁，上下相詭，非所以清治道也。臣以為各官處分，凡關於國計民生，官箴品行，不妨從重從嚴；其事涉細微，無關治體，與夫苛責太深，情勢所難者，當準情酌理，大加刪削。此處分之宜簡也。」疏入，上嘉納。旋召入對，論時事至為流涕。

十六年，出為廣西潯州知府，擢福建延邵道，調署汀漳龍道。海疆事起，敵艦聚廈門，與漳州隔一水，居民日數驚。繼畬處以鎮定，民賴以安。二十二年，遷兩廣鹽運使，旬日擢廣東按察使。二十三年，遷福建布政使。二十六年，授廣西巡撫，未赴官，調福建。閩浙總督劉韻珂以病乞假，繼畬暫兼署總督。福州初通商，英吉利人僦居會城烏石山神光寺，士民大譁，言路以入告，上命韻珂、繼畬令其遷徙，久之乃移居道山觀。士民以繼畬初不力拒，終不慊，言者屢論劾。繼畬初入覲，宣宗詢各國風土形勢，奏對甚悉，退遂編次為書曰《瀛寰志略》，未進呈而宣宗崩，言者抨擊及之。

咸豐元年，文宗召繼畬還京，召對，稱其樸實，尋授太僕寺少卿。詔求言，繼畬上疏，略謂：「國家崇尚儉樸，大內宮殿，一仍明舊。惟圓明園為三時聽政之地，避暑山莊為秋獮駐蹕之地，兩處規模，至乾隆間而備。宣宗皇帝暫停秋獮，熱河工程一切報罷，惟自正月至十月恆駐圓明園。然三十年中，未嘗增一堵一椽，遊觀不及諸坐落，或報應修，輒令撤去，以故內帑發出外庫前後凡千數百萬。數年以來，園亭久曠，或謂先朝堂構，不應坐聽彫殘。方今軍務未完，河工未畢，亦料無暇及此。將來兩事告蕆，內庫稍充，保無以營繕之說嘗試者，伏望皇上堅持，苟非萬不得已之工程，一切停罷。至於裝修陳設，珍奇玩好，可省則省，無取鋪張，此土木之漸宜防也。孔子刪詩，以關雎為首，義取摯而有別。匡衡之說有曰：『情慾之感，無介於容儀；宴安之私，不形於動靜。』其言有別，可謂深切著明。第以事涉宮闈，絕於聽睹，非臣子之所敢言。雖有折檻之忠，牽裾之直，止能言得失於殿廷，豈能爭是非於宮壸？故聖帝明王，即以是為修省最切之地。皇上至剛無慾，邇者釋服禮成，將備周官九御之制，衍大雅百男之祥。竊以為聖德日新，肇基於此，此宴安之漸宜防也。自古壅蔽之患，由於言路不通，然亦有言路既通，而壅蔽轉生於不覺者。皇上御極之初，即以開言路為務。自倭仁一疏，手詔褒嘉，言事者紛紛而起。邇因天旱求言，又復諄諄獎誘，舉空言塞責、受人指揮、激直沽名三弊為戒。臣庶大半中材，臣以為空言塞責，事出庸愚，一覽擲之，無關輕重。激直沽名，由於器小，皇上予以優容，適足以見聖度。至受人指揮，事涉營私，果其確有可憑，必當明正其罪。總之群言淆亂，衷諸聖人，亦在皇上權衡酌量而已。臣竊計在京言事者，約分三等：以章奏陳者，曰九卿、科道；以章奏陳兼得面陳者，曰部院大臣；不以章奏陳而時得面陳者，曰內廷王公。此三者各有所優，亦各有所蔽。九卿、科道，爵秩未崇，少迴翔之意，聞見較廣，多採訪之途，以風節相磨，以彈劾為職，此其所優也；其所蔽則前之三弊是也。部院大臣，久在朝列，受恩效忠，明習時事，此其所優也；然階級既崇，天顏日接，顧忌矜慎，胸臆所存，莫能傾吐其十一，此則其所蔽也。內廷王公，國家肺腑，外無私交黨援之患，內無希幸爵賞之心，此其所優也；然法制綦嚴，例不與外人交接，廷評輿論，所不盡聞，此則其所蔽也。皇上明目達聰，幽隱畢照，而臣乃鰓鰓過慮者，誠恐言事者限於才識，未能仰副淵衷，致皇上察納虛懷，不免悵然而思返，此壅蔽之漸宜防也。昔唐臣魏徵有十漸之疏，太宗嘉納，千古以為美談。夫漸者，已然之詞也。正之於已然，何如防之於未然。臣謹師其意，衍為三防之說，極知迂陋，無補高深，伏冀幾餘採納。」上優詔報之。

咸豐二年，吏部追論繼畬在巡撫任逮送罪人遲誤，請議處，乃罷歸。尋丁母憂。粵匪北犯，攻懷慶，山西巡撫哈芬檄太原總兵烏勒欣泰率兵防澤州，遷延未即赴。賊渡河陷垣曲，哈芬出駐陽城，布政使郭夢齡疏乞援，繼畬亦具疏借布政使印馳奏，上為罷哈芬巡撫，以王慶雲代之。繼畬條舉防守諸事以告，尋奏請令繼畬督辦防堵。事定，居數年，回、捻交亂，又命督率官紳總辦各府州團防。繼畬駐潞安年餘，親歷遼州、上黨、陽城諸要隘，措置詳備，署巡撫沈桂芬甚重之。同治二年，召詣京師，命在總理各國事務衙門行走。尋授太僕寺卿，加二品頂戴。五年，以老疾乞歸。

繼畬父潤第，治陸王之學。繼畬承其教，務博覽，通時事。在閩、粵久，熟外情，務持重，以恩信約束。在官廉謹。罷歸，主平遙書院以自給。同治十二年卒，年七十九。

## 據
*《清史稿·卷四二二·徐繼畬列傳》
朝鮮王朝實錄

《**朝鮮王朝實錄**》（諺文︰조선왕조실록），史書也。述朝鮮諸王事跡，上起太祖，下迄哲宗，亙四百七十二年。今大韓民國奉為國寶一百五十一號。

## 它典
* 明實錄、朝鮮王朝實錄、清實錄資料庫（漢語）
*朝鮮王朝實錄 （韓國語、英語、漢語、日語）
趙蕤

**趙蕤**，唐鹽亭人。篤學不仕，雅與李白善，稱布衣交。著書號《長短經》。

## 據
*《尚友錄》
屈原

**屈原**名**平**，楚之同姓也。為楚懷王左徒。博聞強識，明於治亂，嫺於辭令。入則與王圖議國事，以出號令；出則接遇賓客，應對諸侯。王甚任之。上官大夫與之同列，爭寵而心害其能，因讒之。王怒而疏平，平憂愁幽思而作離騷。時秦昭王與楚婚，欲與懷王會。懷王穉子子蘭勸王行，懷王行。入武關，秦留懷王，以求割地。懷王怒，不聽，竟死於秦。長子頃襄王立，以其弟子蘭為令尹。屈平嫉之，子蘭卒使上官大夫短平於頃襄王，王怒而遷之江濱，披髮行吟澤畔。顏色憔悴，形容枯槁。乃作漁父之詞、懷沙之賦。懷石自投汨羅以死。

## 名篇
*離騷

## 備考
*楚辭
*端午
## 據
* 《史記·屈原賈生列傳》
大韓純宗

**大韓純宗孝皇帝**，諱**坧**，字**君邦**，號**正軒**，高宗太子也。母明成皇后閔氏，同治十三年生。時國尚為清藩。明年立為世子。光緒八年娶閔氏。高宗稱帝，光武元年立為太子。十一年，海牙密使事發，總理李完用廢高宗，立太子坧為皇帝，改元隆熙。

光武十一年夏七月十九日，帝受禪，二十三日，以妃尹氏爲皇后。二十四日，日韓協約成。國事一決於內閣總理大臣李完用等，日本勢益熾。是歲，日本令廢韓國軍。三年伊藤博文死，日本遂力於吞韓。其時，一進會人以為韓日合邦可取。蓋二國合為一邦，韓國可藉日人之力而興。然日本欲以朝鮮地為屬領而已。

四年，日本令日韓併合。帝拒成併合約法，完用代成之，韓國遂亡。帝廢為李王，居舊都昌德宮。

初，帝二娶無子，以不能人道故也，乃以弟英親王垠為太子。韓國既亡，太子垠為李王世子。大正十五年帝崩，世子垠嗣立，居日本。

## 家屬
* 父 大韓高宗 李熙
* 母 大韓明成皇后 閔茲暎
* 后 純明孝皇后 閔氏
* 后 純貞孝皇后 尹氏
* 妃 惠安堂貴人 梁氏
六畜

**六畜**者，馬、牛、羊、雞、犬、豕也。

馬分騾騷，負重至遠；牛有水黃，運貨耕田；羊分牯㹀，供備祭器；雞有雌雄，司晨報曉，犬有忠義，守夜防盜，豕分豶獐，宴饗速賓。蓋此六畜者，人養而得其宜，生息繁衍，其利溥遠耳。

分類:脊椎動物亞門
英王維多利亞

**英王維多利亞**，諱**亞歷山德利娜·維多利亞**，建尊號**天佑大不列顛暨愛爾蘭王、國教保衛者、印度皇帝維多利亞**，印度皇帝號為一八七六年上。一八一九年生，父肯特公愛德華，為英王喬治三世四子。母維多利亞郡主，出薩克森科堡薩爾菲德公國。生八月喪父，母所育，叔比利時王利奧波德一世監護。一八三七年，英國暨漢諾威王威廉四世薨，維多利亞以姪嗣為英王。時漢諾威用薩利克法，非男子不王，故讓漢諾威予叔坎伯蘭公爵恩斯特·奧古斯特。時年十八。

時英國已立憲，然王望之高，臣無不重。時有不決而請王者。在位六十三年，英國拓土至於地極，號**日不落帝國**，故寰宇多有名「維多利亞」之地。於中華，亦有維多利亞城及維多利亞港，皆在香港境。

一八六一年，王夫薨。乃去國都而逸。雖時有出見人，亦衣寡。首相以王隱，乃自決國政，英之立憲由是固保。一八七六年上尊號為印度皇帝。一九零一年崩於懷特島。

帝王英國時，英極盛。崩十三年，第一次世界大戰起，始衰。故其在位，乃稱維多利亞時代，國人常念故主。

## 家屬
* 父 肯特公愛德華
* 母 瑪麗·路易斯·維多利亞

* 夫 艾伯特王夫
** 女 維多利亞長公主
*** 外孫 德皇威廉二世
** 子 愛德華七世
** 女 艾麗絲公主
** 子 愛丁堡公阿爾弗雷德
** 女 海倫娜公主
** 女 路易絲公主
** 子 阿瑟親王
** 子 利奧波德親王
** 女 比阿特麗絲公主

今世，除英王查爾斯三世外，瑞典王卡爾十六世·古斯塔夫、丹麥王瑪格麗特二世、西班牙王胡安·卡洛斯一世皆其後也。已遜位者希臘王康斯坦丁二世、羅馬尼亞王米哈伊一世亦然。第一次世界大戰間，參戰諸國，王室多亦其子孫。

分類:基礎之文
四方

四方者，**[[方位|東西南北]]**也。

* 東方甲乙寅卯木，應正二月，帝太皞，神勾芒，居震宮，於常為仁，於時為青陽；
* 西方庚辛申酉金，應七八月，帝少皞，神蓐收，居兌宮，於常為義，於時為白藏；
* 南方丙丁巳午火，應四五月，帝炎帝，神祝融，居離宮，於常為禮，於時為朱明；
* 北方壬癸亥子水，應十、十二月，帝顓頊，神玄冥，居坎宮，於常為智，於時為玄英。

又，泛指諸方向，亦意**[[天下]]**。

又，青島有區曰**[[四方區|四方]]**，火車可通。
大堡礁

**大堡礁**，珊瑚礁也，舉世最大。在北澳大利亞昆士蘭外海。北起托雷斯海峽，南迄南回歸線表，延袤約二千六百公里，最廣處一百六十有一公里。孤礁約二千九百，島嶼凡九百，星羅棋佈，形勝奇絕。南端去岸最遠，達二百四十有一公里；北端稍近，距岸僅十六公里。水落之際，礁出海面，遂成珊瑚之島。

雖處太虛，猶為可見，千載盛美。尋幽入微，可見珊瑚蟲無數，休養生聚，生機畢露。職是之故，列爲舉世之遺珍，定其領域，廣袤三十四萬八千平方公里，賴大堡礁海洋公園保護。

惟今世污染日甚，水質、候變、白化、長棘海星、捕魚過度、海難諸事，俱漸損其靈氣。

## 據
 

分類:澳大利亞地理志
衛星

**衛星**者，雜於繁星，繞行星者也。棋布於天，映日，遂明。繞地球者，月也。

太陽系中，計有衛星二百四十，繞大行星者百又六十五、矮行星者九。

氣態行星，若木、土、天、海四星，衛星眾多。固態行星，若水、金、地、火等，衛星幾稀。水金二星蓋無，地球有一，火星有二。去日遠者，其衛星之小大有能與本體並論者，若冥與冥衛一，實主從難辨，故或合稱雙行星。
張郃

**魏征西車騎將軍鄚狀侯張郃**字**儁乂**，後漢河間鄚人也。

漢末應募討黃巾，為軍司馬，屬韓馥。馥敗，以兵歸袁紹。紹以郃為校尉，使拒公孫瓚。瓚破，郃功多，遼寧國中郎將。

曹操與袁紹距於官渡。紹遣將淳于瓊等督糧鳥巢，操自襲之。郃說紹曰：「曹公兵精，往必破瓊等；瓊等破，則將軍事去矣，宜急引兵救之。」郭圖曰：「郃計非也。不如攻其本營，勢必還，此為不救而自解也。」郃曰：「曹公營固，攻之必不拔，若瓊等見禽，吾屬盡為虜矣。」紹但遣輕騎救瓊，而以重兵攻操營，不能下。操軍果破瓊等，紹軍潰。圖慚，又更譖郃曰：「郃快軍敗，出言不遜。」郃懼，乃歸操。

操得郃甚喜，謂曰：「昔子胥不早寐，自使身危，豈若微子去殷、韓信歸漢邪？」拜郃偏將軍，封都亭侯，授以眾，從攻鄴，破之。又從擊袁譚於渤海，圍雍奴，大勝。從討柳城，與張遼俱為先鋒，以功遷平狄將軍。別征東萊，討管承，又與張遼討平陳蘭、梅成諸賊。

又從破馬超、韓遂於渭南。圍安定，降楊秋。與夏侯淵討賊梁興及武都氐，又破馬超。

操征張魯，先遣郃督諸軍討興和氐王竇茂。操從散關入漢中，又先遣郃督步卒五千於前通路。至陽平，魯降，太祖還，留郃與夏侯淵等守漢中，拒劉備。郃別督諸軍降巴東、巴西二郡，徙其民於漢中。進軍容渠，為備將張飛所拒，引還南鄭，拜盪寇將軍。

劉備屯陽平，郃屯廣石。備以精卒萬餘分為十隊，乘夜急攻郃。郃率親兵搏戰，備不能克。其後備滅淵，郃還陽平。是時軍失主帥，三軍皆失色。淵司馬郭淮乃令眾曰：「張將軍，國家名將，劉備所憚；今日事急，非張將軍不能安也。」遂推郃為主。郃出，諸將皆受郃節度，眾心乃定。操駐長安，遣使假郃節，令其還屯陳倉口。

魏文帝即王位，以郃為左將軍，進爵都鄉侯。及踐阼，進封鄚侯。

詔郃與曹真討安定胡及羌部，平之，又遣其荊州與夏侯尚擊江陵。

魏明帝即位，遣南屯荊州，與司馬懿擊孫權，破之。

諸葛亮出祁山。加郃位特進，遣督諸軍，拒亮將馬謖於街亭。謖依阻南山，不下據城。郃絕其汲道，擊，大破之。南安、天水、安定諸郡應亮，郃皆平之。詔曰：「賊亮以巴蜀之眾，當虎之師。將軍被堅執銳，所向克定，朕甚嘉之。益邑千戶，並前四千三百戶。」

司馬懿治水軍於荊州，欲順沔入江伐吳，詔郃督關中諸軍往受節度。諸葛亮復出，急攻陳倉，帝驛馬郃到京都。帝自幸河南城，置酒送郃，遣南北軍士三萬及分遣武衛、虎賁使衛郃，因問郃曰：「遲將軍到，亮得無已得陳倉乎！」郃知亮縣軍無谷，不能久攻，對曰：「比臣未到，亮已走矣；屈指計亮糧不至十日。」郃晨夜進至南鄭，亮退。詔郃部還京都，拜征西車騎將軍。

諸葛亮復出祁山，詔郃督諸將西至略陽，亮還保祁山，郃追至木門，與亮軍交戰，飛矢中郃右膝，薨，謚曰壯侯。子雄嗣。郃前後征伐有功，明帝分郃戶，封郃四子列侯。賜小子關內侯。

#### 特徵

郃識變數，善處營陳，料戰勢地形，無不如計，自諸葛亮皆憚之。

郃雖武將而愛樂儒士，嘗薦同鄉卑湛經明修行，詔曰：「昔祭遵為將，奏置五經大夫，居軍中，與諸生雅歌投壺。今軍外勒戎旅，內存國朝。朕嘉將軍之意，今耀湛為博士。」

## 評
*《三國志》評曰：「太祖建茲武功，而時之良將，五子為先。于禁最號毅重，然弗克其終。張郃以巧變為稱，樂進以驍果顯名，而鑒其行事，未副所聞。或注記有遺漏，未如張遼、徐晃之備詳也。」
*曹操謂曰：「昔子胥不早寐，自使身危，豈若微子去殷、韓信歸漢邪？」

## 據
*《三國志·卷十七·張郃傳》
暹羅京都銀行

**暹羅京都銀行**又名**那空峦銀行**（泰文曰：ธนาคารนครหลวงไทย），泰國之銀行也。始於一九四一年，及至一九八八年亞洲金融風暴襲之，雖重創莫能毀，財務部賑之，乃重建規模逾之前。



本部居曼谷拍耶泰區拉恰第偉道，大總管乃烏太宛（Chaiwat Utaiwan）。全國分行三百八十七，員六千七百。



## 注




## 它典
*暹羅京都銀行-Siam City Bank官址 &nbsp;&nbsp;（泰文、英文）
澳洲聯邦銀行

**澳洲聯邦銀行**者，澳洲至大之銀行也，一九一一年澳洲政府立之，原為國家銀行，營訂官利、發鈔之業，歷二戰，澳經濟擎天柱也。而至一九九一年工黨政府允其私營，

又五年，登澳洲株所所市之列。

今總部設悉尼馬丁廣場，商貿、保險、房產、礦、工、農無不及，大總管乃諾里斯，全國分行逾千，銀機三千三百，員三萬五千，稅後淨利十五餘億美金。



近十數年間大擴，ASB新西蘭銀行、維州銀行、殖民地第一銀行、國民斐濟銀行、PT印尼銀行歸之旗下。今跡邊亞太，紐、倫、星、港，皆設分行，京、滬、蘇、杭，亦有代辦。
除卻紐、倫、星、港、京、滬、蘇、杭，本行於東京、濟南、班加羅爾、奧克蘭、斐濟、雅加達、河內、胡志明等地，亦有分行或代辦。

## 注


## 它引
* 澳洲聯邦銀行官址
* 澳洲聯邦行股市交易網
漢傳佛教

昔者佛教傳入漢地，研譯傳承久矣，融中華文化於其中，教派紛呈，乃成**漢傳佛教**。

## 史
佛教之入漢地也，期不可考。稽考史乘，有載始皇時沙門室利防十八人之入中國事。爾《善見律毗婆沙》則述阿育王時，大德摩訶勒棄多至臾那世界。西藏多羅那他《印度佛教史》稱達摩阿育王時，有高僧曰善見者，弘法於大支那。載錄雖蕃，遺跡不尋，致真偽莫辨。

## 傳播
### 初傳
漢建元二年至元朔三年，張騫使西域。適大夏，見蜀布、邛竹杖，販至印度。是時中印之境，已通往來，佛教之流入中國，亦未可知。漢武帝亦辟海路，至印度東海岸。今四川彭山墓葬佛像，連雲港孔望山佛教摩崖刻像，俱西漢之物。

漢明帝賜楚王英，詔言其尚浮屠之仁祠，潔齋三月，與神為誓，悉佛教傳入之跡。

經典之傳入，始於漢元壽元年。時大月氏王，遣使伊存，授景盧以佛典，今不知其名。又傳明帝遣使西域，得《四十二章經》，方為佛法傳入中國之始。然此說確否，今人頗執異議。時西域兵亂，交往已斷，至永平時方通。故乃推公元元年前後，佛教始入漢地。

時人以佛教為神僊方術，同祀黃老佛陀，視沙門如方士。

### 三國
有僧曇柯迦羅、曇諦、康僧鎧等至魏都洛陽，譯經傳法。而支謙、康僧會等，得孫權禮遇，建寺立塔。

漢傳戒律，始於茲。曇柯迦羅、曇諦精修律學，譯摩訶僧祇部《僧祇戒心》一卷，倡僧眾敬遵佛制，秉受歸戒。
又康僧鎧...
可居島

**可居島**（韓國語︰가거도），大韓民國全羅南道新安郡之島也，位其西南。口四百二十三，方七點九八公里。
格列飛列島

**格列飛列島**（諺文︰격렬비열도），大韓民國忠清南道泰安郡之列島也，處道之極西。地方百分之三公里，口僅二。轄三島，呈三角狀。

## 諸島
*北格列飛島（有人島）
*東格列飛島（無人島）
*西格列飛島（無人島）
支謙

**支謙**，漢高僧，字**恭明**，優婆塞人也。受業於大乘學者支婁迦讖之弟子支亮。漢末游洛，該覽經籍，及諸伎藝，善諸國語。吳主高其才。拜為博士，輔遵東宮，固辭不受。太子薨，隱居穹隆山，年六十卒。

謙細長黑瘦，白眼黃睛。時人語曰：支郎眼中黃，形軀雖細是智囊。

謙譯經典，深得義旨。主文質調和，其譯刪繁取便，力避音譯，以求通曉。後世支敏度高贊其譯，評曰「屬辭析理，文而不越，約而義顯，真可謂深入者也。」然其時有學者囿於形式，多有訾議，以為其譯乃「斫鑿之巧」，又云「巧則巧矣，懼竅成而混沌終矣」。
健陀羅

**健陀羅**，古方國。又譯健馱邏、健馱羅、乾陀羅、乾陀衛、乾陀。其名甚古，按健陀羅本梵語，乾陀意香，羅謂陀羅，此云遍也，謂其地多香花，故又譯香遍國，又有持地、香行、香淨、香潔諸譯名。

## 地理
其國東西千餘里，南北八百餘里，南臨喀布爾河，西抵印度河，今阿富汗東，巴基斯坦之西北。都布路沙布邏，今之白沙瓦。距城東南數里，有大菩提樹，傳世尊悟道其下。
徐晃

縮圖|右|徐晃
**魏陽平壯侯徐晃**字**公明**，後漢河東楊人也。

## 傳
初為郡吏，從車騎將軍楊奉討賊有功，拜騎都尉。李傕、郭汜之亂長安也，晃說奉令與天子還洛陽，奉從其計。天子至安邑，封晃**都亭侯**。及到洛陽，韓暹、董承等爭鬥，晃說奉令歸曹操；奉欲從之，後悔。操討奉於梁，晃遂歸之。操又授晃兵，使擊卷、原武賊，破之，拜裨將軍。

從征呂布，別降布將趙庶、李鄒等。與史渙斬眭固於河內。從破劉備，又從破袁紹將顏良，拔白馬，進至延津，破文丑，拜偏將軍。與曹洪擊濦強賊祝臂，破之，又與史渙擊袁紹運車於故市，功最多，封都亭侯。操既圍鄴，破邯鄲，易陽令韓范偽以城降而拒守，操遣晃攻之，晃至，飛矢書城中，陳其利害。范悔，降晃。晃既而言於操曰：「二袁未破，諸城未下者傾耳而聽，今日滅易陽，明日皆以死守，恐河北無定時也。願公降易陽以示諸誠，則莫不望風。」操善之。別討毛城，設伏兵掩擊，破三屯。從破袁譚於南皮，討平原叛賊，克之。從征烏桓蹋頓，拜橫野將軍。

又從征荊州劉備，別屯樊，討中廬、臨沮、宜城賊。又與滿寵討關羽於漢津，與曹仁擊周瑜於江陵。

建安十五年，討太原反者，圍大陵，拔之，斬賊帥商曜。

韓遂、馬超等反關右，遣晃屯汾陰以撫河東，賜牛酒，令上先人墓。操軍至潼關，恐不得渡，召問晃。晃曰：「公盛兵於此，而賊不復別守蒲阪，知其無謀也。今假臣精兵蒲渡板津，為軍先置，以截其裡，賊可擒也。」操曰：「善。」使晃以步騎四千人渡津。作塹柵未成，賊梁興夜將步騎五千餘人攻晃，晃擊走之，操軍得渡，遂破超等。

使晃與夏侯淵平諸氐，與操會安定。操還鄴，使晃與夏侯淵平鄜、夏陽餘賊，斬梁興，降三干余戶。從征張魯。別遣討攻櫝、仇夷諸山氐，皆降之，遷平寇將軍。

操還鄴，留晃與夏侯淵拒劉備於陽平。備遣陳式等十餘營絕馬鳴閣道，晃別征破之，賊自投山谷，多死者。操聞，甚喜，假晃節，令曰：「此閣道，漢中之險要咽喉也。劉備欲斷絕外內，以取漢中。將軍一舉，克奪賊計，善之善者也。」操遂自至陽平，引出漢中諸軍。

復遣晃助曹仁討關羽，屯宛。會漢水暴溢，于禁等沒。羽圍仁於樊，又圍將軍呂常於襄陽。晃所將多新卒，以羽難與爭鋒，遂前至陽陵陂屯。操復還，遣將軍徐商、呂建等詣晃，令曰：「須兵馬集至，乃俱前。」賊屯偃城。晃到，詭道作都塹，示欲截其後，賊燒屯走。晃得偃城，兩面連營，稍前，去賊圍三丈所。未攻，操前後遣殷署、朱蓋等凡十二營詣晃。賊圍頭有屯，又別屯四塚。晃揚聲當攻圍頭屯，而密攻四塚。羽見四塚欲壞，自將步騎五千出戰，晃擊之，退走，遂追陷與懼入圍，破之，或自投兩水死。操令曰：「賊圍塹鹿角十重，將軍致戰全勝，遂陷賊圍，多斬首虜。吾用兵三十餘年，及所聞古之善用兵者，未有長驅徑入敵圍者也。且樊、襄陽之在圍，過於莒、即墨，將軍之功，逾孫武、穰苴。」晃振旅還摩陂，太祖迎晃七里，置酒大會。操舉卮酒勸晃，且勞之日：「全樊、襄陽，將軍之功也。」時諸軍皆集，操案行諸營，士卒鹹離陳觀，而晃軍營整齊，將士駐陳不動。操歎曰：「徐將軍可謂有周亞夫之風矣。」

魏文帝即王位，以晃為右將軍，進封**都鄉侯**，及踐阼，進封**楊侯**，與夏侯尚討劉備於上庸，破之。以晃鎮陽平，徙封**陽平侯**。

魏明帝即位，拒吳將諸葛瑾於襄陽。增邑二百，並前三千一百戶。病篤，遺令斂以時服。

太和元年薨，謚曰**壯侯**。其墓在許昌東四十里之張潘鎮城角徐村東北二里處。子蓋嗣。蓋薨，子霸嗣。明帝分晃戶，封晃子孫二人列侯。

## 特徵

晃性儉約畏慎，將軍常遠斥候。先為不可勝，然後戰，追奔爭利，士不暇食，常歎曰：「古人患不遭明君，今幸遇之，當以功自效，何用私譽為！」終不廣交援。

## 宗族
*子：徐蓋
**孫：徐霸

## 評
*《三國志》評曰：「太祖建茲武功，而時之良將，五子為先。于禁最號毅重，然弗克其終。張郃以巧變為稱，樂進以驍果顯名，而鑒其行事，未副所聞。或注記有遺漏，未如張遼、徐晃之備詳也。」
*曹操令曰：「賊圍塹鹿角十重，將軍致戰全勝，遂陷賊圍，多斬首虜。吾用兵三十餘年，及所聞古之善用兵者，未有長驅徑入敵圍者也。且樊、襄陽之在圍，過於莒、即墨，將軍之功，逾孫武、穰苴。」
*操歎曰：「徐將軍可謂有周亞夫之風矣。」

## 引據
*《三國志·卷十七·徐晃傳》
*《三國演義》
盤谷銀行

**盤谷銀行**（泰文曰：ธนาคารกรุงเทพ，SET代碼：BBL）者，泰王國次大之銀行也，全亞洲曾居五。
 
蓋由陳弼臣（泰文曰：ชิน โสภณพนิช）創於一九四四年，未已，弼臣與泰朝廷欠和，旋離職居港至其仙逝於一九八八年，傳位其次子， 《華商百科全書-泰國篇》(《The Encyclopedia of the Chinese Overseas, Thailand &ndash; The Rise of Bangkok Bank》, 第223頁)

今其孫Chartsiri Sophonpanich繼之。

至一九八八年亞洲金融風暴襲之，備受創，然今已重振，規模逾之前。

本部設於曼谷市隆（Silom），今全國分行八百三十，東京、香港、台北皆有分行，員三萬餘。

## 注




## 它典
* 盤谷銀行官址
泰王國股票交易所

**泰王國股票交易所**（泰文曰：ตลาดหลักทรัพย์แห่งประเทศไทย，英文曰：Stock Exchange of Thailand），始於一九六二年，初名**曼谷股票交易所**，凡一十年乃終之。

一九七二年，泰國官府立法曰商業監控修正案第五十八。越明年，**泰王國證圈交易所**乃成運作於曼谷。凡一十九年，一九九一年易今名。

## 指數

今有SET-15、SET-50及SET-100。下列為SET-15入指各成份股（二零零六年十月）

## 它引

*泰王國股票交易所官址 (英文)
高昌

**高昌**者，古方國也。漢車師前部，後漢戊己校尉之故地，即今之吐魯番。向為西域交通之樞紐。公元五世紀中至七世紀中，四國迭立，曰闞氏高昌、曰張氏高昌、曰馬氏高昌、曰麴氏高昌。昔時佛學昌盛，梵漢二典並用。北涼時有法盛法眾等諸師。晉智嚴、智簡等入印度，嘗途經此地。唐貞觀二年，僧玄奘留一月，與高昌王善。唐貞觀十三年，置高昌縣。元明二朝稱哈拉和卓、火州、霍州，蓋音譯維吾爾語Qara-hoja之故。
南極洲

**南極洲者**，地之極南大陸也。環以南冰洋，悉在南極圈中。幅員一千四百二十萬里，位列第五大洲，幾倍歐洲。

洲地高聳，均海拔二千八百五十丈。冰雪覆蓋，厚過千丈。最高峰曰文森，高一萬六千尺有奇。其候寒甚，冠絕全球。歲均溫攝氏零下五十有七，隆冬降至八十九度。降水稀少，內陸歲不過五寸，堪稱極地沙漠矣。

洲上生物寥寥。獸有企鵝、海豹、鯨魚。植唯蘚苔、地衣，與花卉數種。微生物潛於冰下，能耐嚴寒。

古圖每繪一大陸於南，謂之「未知南陸」。古希臘賢哲亞里士多德，四世紀前已言南極之存。十八世紀，英人庫克三越南極圈，近而不得見。十九世紀初，俄之貝林斯高晉、英之布蘭斯菲爾德，與美之帕爾默，相繼窺見南極半島。

一八九五年，挪威博契格列文克始登南極。一九一一年，挪人阿蒙森首抵地理極點，英斯科特繼之。

一九五九年，十二國訂《南極條約》，定為科研區，禁軍事。今五十四國加盟，二十九國享協商權。

七國各言主南極，然寡識。《條約》凍主權爭，以襄和平利用與格致。

南極亦格致要地。列國設七十餘站，冬留千人，夏增至四千。研究冰川、氣候、天文、地質諸學。冰層記地球氣候之變，彌足珍貴。邇來，地溫日增，南極冰川速融，西南極尤甚。西冰盡融，海平將升三丈餘，沿海悉受其害。一九五七年始，遊者踵至。歲有數萬人，多乘大舶。然客多或害生態，識者憂之。

南極雖絕域，然於全球氣候、海平升降，係深遠焉。護南極生態，實天下之責。當今之世，面氣候多變，南極之研究，益發緊要。
## 據
*本文撮譯自英文維基大典︰南極洲一文
行星

**行星**者，亦稱**惑星**，天體也。恆拱北辰，週而行之，其陣不變，長變行星之位，若穿行於眾星，因名，究其理，蓋恆星去地遠，則人視其行微，故視以其非動也，而行星去地近，故天幕嘗見行。

星之行也，其有律焉，周而復始。短者數日，長者十年有奇，其跡得複。

先人以目察天相，所見之行星者，止金木水火土五星耳。此等星體，後觀得甚多，又見天海冥，更知地實亦行星也，皆陽以週，曰大行星，更有穀諸星，不計其數，其形殊小於九者，以為小行星。

然宇宙邃遠，豈窺能盡，後見有大於冥王星者，大行星之論遂見紛紜。西元二〇〇六年，國際天文學聯合會大會乃定行星之義以三：曰繞恒，曰巨質，引與自轉衡保其形為球者，曰無攝乎近軌之他物且可除之者。合乎前二者曰矮行星，餘皆小天體。太陽系僅餘八行星，冥王星降矮。

又，行星種有二。地球、水、金、火者餘，曰故態，以岩金為實，是者為類地行星；後者巨甚，環氣，木、土、天、海四星皆然，不合生活。以學術論，行星存乎宇宙，當不可勝數。今察得系外行星二百餘。迄今卻知生命存地也。
是儀

**是儀**字**子羽**，後漢北海營陵人也，本姓**氏**。
     
儀初為縣吏，後仕郡。郡相孔融嘲儀，言「氏」字乃「民」無上，遂改「是」焉。又依劉繇，避亂江東。繇軍改，儀徙會稽。

孫權承攝大業，優文征儀。到見親任，專典機密，拜騎都尉。呂蒙圖襲關羽，權以問儀，儀善其計，勸權聽之。從討羽，拜忠義校尉。既定荊州，拜裨將軍，封**都亭侯**，又加侍中。欲復授兵，儀固辭不受。

黃武中，遣儀至皖以誘魏將曹休。休到，大破之，偏將軍、錄尚書事。權大駕東遷，留太子登鎮武昌，使儀輔太子。太子敬之，事先咨詢，然後施行，進封**都鄉侯**。典校郎呂壹誣江夏太守刁嘉，權收嘉系獄，悉驗問。時人皆畏壹，儀獨諫權，權遂捨之，嘉亦得免。

蜀漢丞相諸葛亮卒，遣儀使蜀申固盟好，拜尚書僕射。南、魯二宮立，儀領魯王傅。

權常責儀以不言事，無是所非，儀對曰：「聖主在上，臣下守職，懼於不稱，實不敢以愚管之畜，上干天聽。」事國數十年，未嘗有過。呂壹歷以罪問將相大臣，獨無以白儀。

儀動輒規諫，事上勤，與人恭。又不治產業，不受施惠，為屋舍財足自容。服不精細，食不重膳，拯贍貧困，家無儲畜。權聞之，幸儀捨，求視蔬飯，親嘗之，對之歎息，即增俸賜，儀累辭讓不受。及寢疾，遺令素棺，斂以時服，務從省約。年八十一卒。

## 評

*《三國志》評曰：「是儀、徐詳、胡綜，皆孫權之時干興事業者也。儀清恪貞素，詳數通使命，綜文采才用，各見信任，譬之廣夏，其榱椽之佐乎！」

*孫權歎曰：「使人盡如是儀，當安用科法為？」 

## 據

*《三國志·吳書·是儀胡綜傳》
徐詳

**徐詳**字**子明**，漢吳郡烏程人也。孫權為將軍，令詳與是儀、胡綜俱典軍國密事。劉備下白帝城，權以見兵少，令詳領左部督。

權為吳王，封詳亭侯。下都建業，詳、綜並為侍中，進封鄉侯，兼左、右領軍。先綜死。

## 評

*《三國志》評曰：「是儀、徐詳、胡綜，皆孫權之時干興事業者也。儀清恪貞素，詳數通使命，綜文采才用，各見信任，譬之廣夏，其榱椽之佐乎！」

## 據

*《三國志·吳書·是儀胡綜傳》
隱蕃

**隱蕃**者，漢青州人也。黃龍二年，為魏明帝使，投吳。上書曰：「臣聞紂為無道，微子先出。高祖寬明，陳平先入。臣年二十二，委棄封域，歸命有道，賴蒙天靈，得自全致。臣至北有日，而主者同之降人，未見精別，使臣徽言妙旨，不得上達。於邑三歎，曷惟其已。謹詣闕拜章，乞蒙引見。」吳主孫權即召入。及陳時務，甚有辭觀，以蕃盛論刑獄，用為廷尉監。

蕃常車馬雲集，賓客盈堂。左將軍朱據、廷尉郝普稱蕃有王佐之才，普尤與之親善善，常怨歎其屈。潘濬子翥亦與周旋，饋餉之。濬聞大怒，疏責翥，又羊衜同宣詔郎楊迪拒不與通，當時人咸怪之。

頓之，蕃謀叛事覺，乃亡走，捕得，考問黨與，蕃無所言。權使將入，謂曰：「何乃以肌肉為人受毒乎？」蕃曰：「孫君，丈夫圖事，豈有無伴！烈士死，不足相牽耳。」遂閉口而死。後普為權所責，亦自殺；據禁止，歷時乃解；濬等亦為眾所服。

## 評
胡綜對權曰：「蕃上書，大語有似東方朔，巧捷詭辯有似禰衡。而才皆不及。未可以治民，且試以都輦小職。」及蕃死，綜拜偏將軍。

## 據
*《三國志·吳書·是儀胡綜傳》
*《資治通鑑》

## 註
胡綜

**胡綜**字**偉則**，漢汝南固始人也。少孤，與母避難江東。孫策領會稽太守，綜年十四，為門下循行，留吳與孫權共讀書。策薨，權為討虜將軍，以綜為金曹從事。從討黃祖，拜鄂長。權為將軍，召綜還，與是儀、徐詳俱典軍國密事。

劉備下白帝城，權以見兵少，使綜料諸縣，得六千人，為兩部，着綜領右部督。晉宗叛歸魏，魏以宗為蘄春太守，去江數百里，數為寇害。權使綜與賀齊輕行掩襲，生虜得宗，加建武中郎將。權為吳王，封亭侯。

黃武八年夏，權稱尊號，命綜作賦一首。蜀漢聞權踐阼，遣使重申前好。綜為盟文，文義甚美。權下都建業，綜為侍中，進封鄉侯。時魏降人雲魏振威將軍吳質頗見猜疑，綜乃偽質作降文三條。此文既行，質已入為侍中矣。

黃龍二年，青州隱蕃歸吳。綜言蕃不可大用，後蕃果叛。拜綜偏將軍，兼左執法，領辭訟。凡自權統事，諸文誥策命、鄰國書符，略皆綜之所造也。

赤烏六年卒，子沖嗣。綜性嗜酒，酒後歡呼極意，或推引杯觴，搏擊左右。權愛其才，弗之責也。

## 評

*《三國志》評曰：「是儀、徐詳、胡綜，皆孫權之時干興事業者也。儀清恪貞素，詳數通使命，綜文采才用，各見信任，譬之廣夏，其榱椽之佐乎！」

## 據

*《三國志·吳書·是儀胡綜傳》
胡沖

**胡沖**者，吳汝南固始人，綜子也。

平和有文干，天紀中為中書令。及晉克吳，沖同薛瑩獻計吳末帝降晉，仿效蜀降。吳亡，沖除尚書郎、吳郡太守。

## 據

*《三國志·吳書·是儀胡綜傳》

分類:孫吳列傳
吳會稽王亮

**吳會稽王亮**字**子明**，大帝少子也。赤烏十三年，帝廢太子，立亮為之，以全琮女為妃。

太元元年夏，帝立亮母潘氏為皇后。冬，帝寢疾，徵大將軍諸葛恪為太子太傅，會稽太守滕胤為太常，並受詔輔太子。明年四月，帝薨。亮即尊號，大赦，改元建興。

閏月，以恪為帝太傅，胤為衛將軍領尚書事，上大將軍呂岱為大司馬，諸文武皆進爵班賞。冬十月，太傅恪率軍遏巢湖、東興，使全端、留略守東西二城。十二月朔丙申，魏使諸葛誕、胡遵等步騎七萬圍東興，王昶攻南郡，毌丘儉向武昌。甲寅，恪以大兵赴敵。戊午，兵及東興，交戰，大破魏軍，殺將軍韓綜、桓嘉等。

建興二年春正月丙寅，立皇后全氏，大赦。庚午，王昶等皆退。二月，軍還，大行封賞。三月，恪率軍伐魏。夏四月，圍新城，大疫，兵卒死者大半。秋八月，恪引軍還。冬十月，大饗。武衛將軍孫峻伏兵殺恪於殿堂。大赦，以峻為丞相，封富春侯。

五鳳元年夏，大水。秋，吳侯英謀殺峻，未果，英自殺。

二年春正月，魏鎮東大將軍毌丘儉、前將軍文欽以淮南之眾西入，戰於樂嘉。閏月壬辰，峻及驃騎將軍呂據、左將軍留贊率兵襲壽春，軍及東興，聞欽等敗。壬寅，欽降峻，餘眾數萬來奔。魏諸葛誕入壽春，峻引軍還。二月，及魏曹珍遇於高亭，交戰，珍敗績。留贊為誕別將蔣班所敗於菰陂，贊及將軍孫楞、蔣修等皆遇害。三月，使鎮南將軍朱異襲安豐，不克。秋七月，將軍孫儀、張怡、林恂等謀殺峻，發覺，儀自殺，恂等伏誅。拜將軍吳穰為廣陵太守，留略為東海太守。是歲大旱，民飢，軍士怨畔。十二月，作太廟，以馮朝為監軍使者，督徐州諸軍事。

太平元年春二月朔，建業失火。峻用征北大將軍文欽計，將征魏。八月，先遣欽及呂據、劉纂、朱異、唐咨軍自江都入淮、泗。九月丁亥，峻卒，以從弟偏將軍綝為侍中，領中外諸軍事。據等聞綝代峻，大怒。己丑，大司馬呂岱卒。壬辰，據、欽、咨等表薦衛將軍滕胤為丞相，綝不聽。癸卯，更以胤為大司馬，代呂岱駐武昌。據引兵還，欲討綝。綝遣欽、咨等取據。冬十月丁未，遣孫憲及丁奉、施寬等以舟兵逆據於江都。遣將軍劉丞督步騎攻胤。胤兵敗夷滅。己酉，大赦，改年。辛亥，獲呂據於新州。十一月，以綝為大將軍、假節，封永康侯。孫憲與王惇謀殺綝。事覺，綝殺惇，迫憲自殺。十二月，使五官中郎將刁玄告亂於蜀。

二年春二月甲寅，大雨，震電。乙卯，雪，大寒。以長沙東為湘東郡，西為衡陽郡，會稽東為臨海郡，豫章東為臨川郡。夏四月，大赦，帝始親政事。綝所表奏，多見難問，又科兵子弟年十八已下十五已上，得三千餘人。亮曰：「吾立此軍，欲與之俱長。」日於苑中習焉。

五月，魏諸葛誕以淮南之眾保壽春城，遣朱成稱臣上疏，又遣子靚、長史吳綱為質。六月，使文欽、唐咨、全端等步騎三萬救誕。朱異自虎林率眾襲夏口，夏口督孫壹奔魏。秋七月，綝率眾救壽春。朱異至夏口，與丁奉等將士五萬解圍。八月，會稽南部反，殺都尉。鄱陽、新都民為亂，廷尉丁密、步兵校尉鄭冑、將軍鐘離牧率軍討之。朱異以軍士乏食引還，綝大怒，九月朔己巳，殺異。辛未，綝還建業。甲申，大赦。十一月，全緒子禕、儀以其母奔魏。十二月，全端、懌等自壽春城詣司馬昭。

三年春正月，諸葛誕殺文欽。司馬昭克壽春，誕戰死，將吏皆降。秋七月，封故齊王奮為章安候。自八月沈陰不雨四十餘日。亮以綝專權，命全尚、劉丞謀誅綝。九月戊午，綝以兵取尚，遣弟恩殺丞於蒼龍門外。召大臣會宮門，黜帝為**會稽王**。時年十六。

## 評

*陳壽：「孫亮童孺無賢輔，其替位不終，必然之勢也。」

## 據

*《三國志·吳書·三嗣主傳》
大憲章

《**大憲章**》（Magna Carta）者，憲法之始也。蓋中世之時，英國王威赫赫，無有制約，為權貴所忌。一二一五年，王乃見脅，制《大憲章》，王權始限。自是，為君者，不可妄奪臣民之命，可謂約法於民矣。後世《美國憲法》、《權利法案》等，蓋亦因其啟蒙。

蓋其所本，亨利一世所詔《自由憲章》也。惟《自由憲章》詔出國君，隨其更易，乃無大用。《大憲章》之立，實開君主立憲之先。五百年後，英國議會治國，虛君共和，亦此濫觴。
吳景帝

__NOTOC__
**吳景皇帝**諱**休**，字**子烈**，大帝六子也。

年十三，從中書郎射慈、郎中盛沖受學。

太元二年正月，封**琅邪王**，居虎林。四月，大帝薨，休弟亮承統。諸葛恪秉政，不欲諸王在要地，徙休於丹楊郡。太守李衡數侵休，詔徙休會稽。居數歲，夢乘龍上天，顧不見尾，覺而異之。

亮廢，己未，孫綝使宗正孫楷與中書郎董朝迎休。休初疑，楷、朝具述綝等所以奉迎本意。留一日二夜，遂發。十月戊寅，進及布塞亭。武衛將軍孫恩行丞相事，率百僚迎於永昌亭，築宮。以武帳為便殿，設御座。己卯，休乘輦進便殿，群臣再拜稱臣。休謙不即御坐，止東廂。休三讓，群臣三請。休曰：「將相諸侯鹹推寡人，寡人敢不承受璽符。」群臣以次奉引，休就乘輿。綝以兵千人迎於半野，拜於道側。休下車答拜。即日，御正殿，大赦，改元永安。是歲乃魏甘露三年也。

永安元年冬十月壬午，詔封大將軍綝為丞相、荊州牧，增食五縣。武衛將軍恩為御史大夫、衛將軍、中軍督，封縣侯。威遠將軍授為右將軍、縣侯。偏將軍干雜號將軍、亭侯。長水校尉張布輔導勤勞，以布為輔義將軍，封永康侯。董朝親迎，封為鄉侯。又詔免丹楊太守李衡之罪。己丑，封孫皓為烏程侯，皓弟德錢唐侯，謙永安侯。十一月甲午，風四轉五復，蒙霧連日。綝一門五侯皆典禁兵，權傾人主。休恐其有變，於丙申、戊戌、壬子發數詔，數加賞賜。頃之，休聞綝逆謀，陰與張布圖計。十二月戊辰臘，百僚朝賀，公卿升殿，詔武士縛綝，即日伏誅。己巳，加布為中軍督，封布弟惇為都亭侯，給兵三百人，惇弟恂為校尉。又詔立五經博士。

二年春正月，震電。三月，備九卿官，發詔增強國力。

三年春三月，西陵言赤烏見。秋，用都尉嚴密議，作浦裏塘。會稽郡謠言王亮當還為天子，而亮宮人告亮使巫禱祠，有惡言。有司以聞，黜為候官侯，遣之國。道自殺，衛送者伏罪。以會稽南為建安郡，分宜都置建平郡。

四年春五月，大雨，水泉湧溢。秋八月，遣光祿大夫周奕、石偉巡行風俗，察將吏清濁，民所疾苦，為黜陟之詔。九月，布山言白龍見。是歲，安吳民陳焦死，埋之，六日更生，穿土中出。

五年秋七月，始新言黃龍見。八月壬午，大雨震電，水泉湧溢。乙酉，立皇后朱氏。戊子，立子（雨單）為太子，大赦。冬十月，以衛將軍濮陽興為丞相，廷尉丁密、光祿勳孟宗為左右御史大夫。帝欲與博士祭酒韋曜、博士盛沖講論道藝。曜、沖素皆切直，布恐發其陰失，令己不得專，因妄飾說以拒遏之。休答曰：「孤之涉學，群書略遍。所見不少也；其明君暗主，奸臣賊子，古今賢愚成敗之事，無不覽也。今曜等人，但欲與論講書耳，不為從曜等始更受學也。縱復如此，亦何所損？君特當以曜等恐道臣下奸變之事，以此不欲令入耳。如此之事，孤已自備之。不須曜等然後乃解也。此都無所損，君意特有所忌故耳。」布得詔陳謝，重自序述，又言懼妨政事。休答曰：「書籍之事，患人不好，好之無傷也。此無所為非，而君以為不宜，是以孤有所及耳。政務學業，其流各異，不相妨也。不圖君今日在事，更行此於孤也。良所不取。」布拜表叩頭，休答曰：「聊相開悟耳，何至叩頭乎？如君之忠誠，遠近所知。往者所以相感，今日之巍巍也。《詩》云：'靡不有初，鮮克有終。'終之實難，君其終之。」初休為王時，布素見信愛，及至踐阼，厚加寵待，專擅國勢，多行無禮，自嫌瑕短，懼曜、沖言之，故尤患忌。休雖解此旨，心不能悅，更恐其疑懼，竟如布意，廢其講業，不復使沖等人。

六年夏四月，泉陵言黃龍見。五月，交阯郡吏呂興等反，殺太守孫諝。冬十月，蜀漢以曹魏見伐來告。癸未，建業石頭城火，燒西南百八十丈。甲申，使大將軍丁奉督諸軍向魏壽春，將軍留平別詣施績於南郡，將軍丁封、孫異入沔中救蜀。蜀主劉禪降魏問至，罷兵。分武陵為天門郡。

七年春正月，大赦。二月，鎮軍陸抗、撫軍步協、征西將軍留平、建平太守盛曼，率眾圍蜀巴東守將羅憲。秋七月，海賊破海鹽，殺司鹽校尉駱秀。使中書郎劉川發兵廬陵。豫章民張節等為亂，眾萬餘人。魏使將軍胡烈步騎二萬侵西陵，以救羅憲，陸抗等引軍退。復分交州置廣州。壬午，大赦。癸未，休薨，時年三十，謚曰景皇帝。

休銳意於典籍，欲畢覽百家之言，尤好射雉。春夏之間常晨出夜還，唯此時捨書。

## 評

* 陳壽：「休以舊愛宿恩，任用興、布，不能拔近良才，改弦易張。雖志善好學，何益救亂乎？又使既廢之亮不得其死，友於之義薄矣。」

## 據

* 《三國志·吳書·三嗣主傳》
恆星

[thumb|right|300px|昴宿，實[疏散星團也]]
**恆星**者，天上星體也，一名**列星**，亦名**經星**，恆者謂其象終古不易也。蓋其實為等離子體。巨且生光。世人仰天所望者，所以為星者，多是。吾人所煗者日，亦所屬。日近而他星遠，故日照時，諸星幽暗，俟日落後，方能目之。

自古以還，無所知其實為何物。及至當世，泰西格致彊甚，方知其內多為氫氦二氣，經核融合化氫為氦。能量遂生，越萬里而至地球，吾人方目之矣。

經其光譜、亮度、動向，可斷其質、歲及化學成份。

蓋其伊始，天氣凝聚，無知其由。氫化為氦，積於其中。其中心氫盡，內遂虛，歷千萬億年而崩，或為黑洞、或為中子星、或為白矮星。
宇宙浩渺， 然星多非生而獨處，亦有互制互生者，曰雙星。亦有叢聚而生者，其名則定以星之多寡。星寡者曰聚星，多者曰星團。
## 據
*湯若望《新法表異》
*《天文學新概論》
分類:恆星
分類:基礎之文
成都市

**成都市**，四川首府也。或曰**蓉城**、**錦官**，古蜀國開明王遷都今成都城西，構築城池。後周王遷岐見此地「一年而所居成聚，二年成邑，三年成都」，故以「成都」名之，秦滅古蜀國，使張儀溯錦江築新城，置蜀郡，政理民富，至今未易其址。有稱其「蓉城」者，蓋後蜀後主廣植芙蓉於此；有稱「錦官城」者，以此織錦名於世，漢時曾設錦官也；有稱「龜城」者，以其街衢交錯似龜紋也。
## 沿革
秦以降，有西漢末公孫述帝，定之為「成家」；及東漢末，劉焉為益州牧，移至焉，素為州、郡、縣治地；蜀漢、前後蜀、宋李順、明張獻忠皆都於斯；唐玄宗嘗避難成都，改建曰**南京**。有武侯祠、杜甫草堂、寬窄巷子、薛濤井等古蹟。民國初有內外城之分：內城本為旗兵所據，故亦曰「滿城」；外城商賈駢集，為全市精華所萃。本堞高垣厚，今唯城北城垛存之。
## 政區

今轄九區、四市、六縣。口一千五百萬。中心城區有五：中**錦江區**者，蓋錦江沿其入岷江也；西北**金牛區**者，傳牛郎織女留金牛於此，故名；西**青羊區**者，其轄道觀青羊宮；南**武侯區**者，轄武侯祠；東**成華區**者，蓋舊屬成都、華陽二縣。城中本為皇城城樓，遠而望之，巍峨似天安門，故民呼之「小天安門」，後避諱毀之，改築毛澤東巨像並萬歲展覽館，今地標也。
## 它典
* 成都市政府
分類:四川省區劃
朝鮮漢字

朝鮮半島，久承漢學，故二千年以降，緣用漢字不斷，至近世方漸衰。初，直用古文文法，文章用字，無異中華。後以漢字不合於韓人言，遂創吏讀，以漢字記虛字音。然漢韓之音，不盡相同，乃製**[[諺文]]**以表。其後朝鮮世宗製《訓民正音》，猶用不廢，而有朝鮮臣奏請廢《訓民正音》。至近世，朝鮮自立天子，試廢漢字，不能盡去，仍教之於庠序，南朝凡千八百字，北朝凡三千字。其人取名，亦以漢字。而其字體，近乎港臺，間或有異，惟實微焉。

兹列異者於下︰
臺北

**臺北**，常言臺北市，然亦有他義，兹列︰
*臺北市
*新北市，故名「臺北縣」
*臺北府城
泰華農民銀行

**泰華農民銀行**者，泰王國銀行也，其勢居通國之第四。

創於一九四五年。顧名思義，乃泰國華商所創。主事農，亦工商。今大總管乃伍捷朴。

一九七六年，其株乃市于泰王國股票交易所，引新技術不遺余力，今網絡系統通全泰

，善待農民，又因分行皆誌以英文大字：「K-Excellence」，故世人戲稱之「老K銀行」。

本部設於曼谷拍鳳裕庭 泰華農民銀行總部大樓簡介，今舉國分行六百五十，跡邊亞太，滬、港、臺、深、昆皆有分行，欲擴其業於中土 泰王國第三大銀行主管暢談中國未來三年與長期發展戰略（新浪社二零零五年六月二十三日），員萬四千餘。

## 引據


## 它典
* 泰華農民銀行官址 （泰文首頁）
*  泰華農民銀行投資者資訊 （英文）
* K-BANK分行訊蹤 （英文）
張憲允中

**張憲**，字**允中**，五代晉陽人也。為人沉靜寡欲，少好學，能鼓琴飲酒。莊宗素知其文辭，以為天雄軍節度使掌書記。莊宗即位，拜工部侍郎、租庸使，遷刑部侍郎、判吏部銓、東都副留守，甚有能政。郭崇韜薦憲可任為相，而宦官、伶人不欲憲在朝廷。乃以為太原尹、北京留守。趙在禮作亂，憲家在魏州，在禮善待其家，遣人以書招憲，憲斬其使，不發其書而上之，明宗入京師。憲從事張昭遠教憲奉表勸進，憲涕泣拒之。已而，北京巡檢符彥超麾下兵大譟。憲出奔沂州，見殺。

## 據
*《五代史·張憲傳》
張憲 (宋)

**張憲**，或云閬州人也。宋高宗建炎中，隸武德大夫、英州刺史、江淮宣撫司右軍統制岳飛，稍遷至前軍統領。建炎四年，武功大夫、昌州防御使飛為通泰鎮撫使、兼知泰州。前軍統制傅慶誇功見誅，飛以憲將慶軍，遷前軍統制。飛長子雲亦從憲為部曲。

紹興二年，以親衛大夫、建州觀察使、神武副軍都統制飛為權荊湖東路安撫使、馬步軍都總管，討故武功大夫、榮州團練使、知郢州曹成。至莫邪關，憲卒郭進先登，成眾潰走。成將楊再興殺第五將韓順夫，又殺飛弟翻，憲追擒之，再興稽顙請降。成走連州，憲追之，復禽其黨郝政。授憲武功郎、閣門宣贊舍人。明年，飛討吉、虔賊，遣憲及武顯大夫、閣門宣贊舍人王貴分道擊之。憲以力戰功，轉武略大夫、吉州刺史，落閣門宣贊舍人。

四年，鎮南軍承宣使、神武後軍統制、江南西路、舒、蘄州制置使岳飛請復襄陽六郡，高宗許之，以飛兼荊湖南路、鄂、岳州制置使，俄又兼黃、復州、漢陽軍、德安府制置使；又賜憲及飛將王貴、徐慶戰袍、金束帶各一。飛分遣憲復隨州，憲頓兵堅城，月余不能下，親衛大夫、安州觀察使、中軍統領牛皋來赴，三日而下。又與武功大夫王貴復鄧州，金、偽合兵屯鄧州之西北，統制董先出奇要擊，大敗之。賊將高仲入城據守，將士蟻附而上，遂克之。

六年，起復檢校少保、武勝定國軍節度使、湖北西路宣撫副使、武昌郡開國公岳飛罹目疾，以直徽猷閣、湖北京西宣撫司參謀官薛弼，右宣義郎、湖北京西宣撫司參議官、提舉京西南路常平茶鹽公事、兼權轉運提刑司公事李若虛及宣撫司事同提舉一行事務張憲視事。

明年，起復太尉、武勝定國軍節度使、湖北西路宣撫使、武昌郡開國公岳飛忤旨，擅去職終余喪，兵部侍郎張宗元權判湖北西路宣撫司事。朝命既下，群情頗不悅，時憲移疾，與直寶文閣、知襄陽府薛弼議，強起臨軍，眾心乃安。

十年，金人渝盟，少保、武勝定國軍節度使、湖北京西路宣撫使兼河南北諸路招討使、武昌郡開國公岳飛以前軍統制、同提舉一行事務張憲擊金將韓常於潁昌府，敗之，復潁昌。又復淮寧府。

明年，以岳飛為少保、樞密副使，以武安軍承宣使、御前中軍統制王貴為權都統制，憲副之，節制飛軍。初，憲數有戰功，名位每亞王貴，至龍神衛四廂都指揮使、閬州觀察使、御前前軍統制。

左武大夫、果州防御使、差充京東東路兵馬鈐轄、御前前軍副統制王俊，以貪故，每為憲所抑，積年未進一官。遂受安民靖難功臣、少師、樞密使、濟國公張俊旨，污憲與飛長子左武大夫、忠州防御使、提舉醴泉觀雲交書，謀還飛兵。憲及飛父子皆下獄，被掠無全膚，終不伏。守御史中丞萬俟卨以眾證，決飛斬、憲絞、雲徒三年。獄成，高宗特賜飛死，憲、雲皆以軍法從事，籍其家，子孫流徙。

孝宗立，追復憲元官，四子各補承信郎。寧宗時，贈寧遠軍承宣使。

## 據
#《宋史》
#《金佗稡編》
#《金佗續編》
#《三朝北盟會編》
#《建炎以來系年要錄》
張憲

## 人名
*五代名將，字允中，欲知其事，宜閱其**[[張憲 (五代)|傳]]**。
*宋名將，岳飛部下，欲知其事，宜閱其**[[張憲 (宋)|傳]]**。
*元末明初山陰人，子思廉，嘗仕張士誠，欲知其事，宜閱其**[[張憲思廉|傳]]**。
*明代之人，有三：
**正德間，南京工部尚書，字廷武，或曰字廷式，欲知其事，宜閱其**[[張憲廷式|傳]]**。
**洪武間進士，山東人氏，欲知其事，宜閱其**[[張憲 (洪武)|傳]]**。
**弘治間進士，山西人氏，欲知其事，宜閱其**[[張憲 (弘治)|傳]]**。
張憲思廉

**張憲**，字**思廉**，元山陰人。學詩於楊維禎，最為所許。負才不羈。後仕張士誠，為其樞密院都事。吳為朱元璋平，變姓名，寄食杭州報國寺以歿。

## 據
*《明外史·陶宗儀傳》
張憲廷式

**張憲**，字**廷武**，或曰字**廷式**，明人，與孫需同里，同舉進士，相代為尚書。嘗為浙江右布政使，後以工部右侍郎督易州山廠，公帑無毫髮私。歷南京禮部尚書。劉瑾勒致仕，瑾誅，起工部，後卒。

## 據
*《明外史·孫原貞傳》
*《明史·張憲傳》
正月初二

**正月初二**，年之第二日也。

## 陳年今誌
### 中國
*宋淳熙八年正月初二日未初，雪大下，正是臘前，官家甚喜。令有司，比去年倍數支散貧民，節使吳琚進喜雪水龍吟詞。（《乾淳起居注》）
*宋紹興十五年正月初二日，瀘南獻嘉禾九穗。（《宋會要》）
*明隆慶元年正月初二日午時，真定地震。（《古今圖書集成》·方輿彙編職方典·真定府部·紀事·紀事）
*明天啟元年正月初二日，穆廟奇妃葉氏薨，喪禮命照淑妃秦氏例行。（《明通紀》）

### 日本
*文永五年正月初二日，元使使日。
*寬文五年正月初二日，雷擊大坂天守閣，遂毀。

## 節慶
*香港維多利亞港煙花匯演
*臺灣歸寧日，夫妻同歸娘家。
正月初一

**正月初一**，正旦節，年之始也。

## 陳年今誌
### 中國
*魏景初三年正月初一日，明帝崩。
*宋紹興十年正月初一日，岳飛上書高宗，曰《御書屯田三事跋》。
*明嘉靖四十年正月初一日，倭陷潮州大城。先是倭陷黃岡，大城戒嚴，倭移營，詔安以懈之。賊諜城中備弛，遂自東北隅入，殺傳籌者，倡言兵反，居民莫敢出。平明賊大至，城陷，焚掠無算，積尸填道。東里累世蓄積悉付煨燼。據城凡三十餘日。（《古今圖書集成》·方輿彙編職方典·潮州府部·紀事·紀事）
*明萬曆四十五年正月初一日，太原文水縣東三曹火。（《古今圖書集成》·方輿彙編職方典·太原府部·紀事·紀事）
*明萬曆四十六年正月初一日，漢昭烈帝惠陵樹火自焚，初樹杪有光如燈毬，久之光芒迸射，枝榦無餘，自辰至午乃息。（《四川總志》）
*明天啟元年正月初一日夜半，寧夏地震如雷，初九日又震，五月，寧夏地裂數處，闊三四尺，長五六尺，中有氣，人不敢下視。（《陝西通志》）

### 日本
*大化二年正月初一日，詔頒革新令。
*元和四年正月初一日，江戶大奧始禁男子入。
*明治元年正月初一日，觀音崎燈塔落成，乃西式燈塔之首也。
*昭和十七年正月初一日，日軍得新加坡，克英國，更名「昭南島」，治三年有半。
大城銀行

**大城銀行**（泰文曰：ธนาคารกรุงศรีอยุธยา，英文曰：Bank of Ayudhya，SET代碼：BAY）者，泰國華商所創之銀行，現泰王國居四。   

創辦於一九四五年一月二十七日，主工、商。今大總管乃陳功坤（Tan Kong Khoon）

。

本部設於曼谷華城內（Yan Nawa） 大城銀行總部大樓簡介

，今舉國分行三百二十，軒亭二百，亞太分行僅港、象，員八千餘。

## 注




## 它典
* 大城銀行官址（泰文首頁）
正月初三

**正月初三**，年之第三日也。

## 陳年今誌
### 中國
*宋大中祥符元年，詔以正月初三日，天書降為天慶節，休假五日。今稱小年朝，始此。（《國朝會要》）
*明嘉靖二年正月初三日，歸德地震。（《古今圖書集成》·方輿彙編職方典·歸德府部·紀事·紀事）

### 日本
*明治三年正月初三日，頒《大教宣布詔》，始有國家神道耳。

## 節慶
*於杭州，正月初三日謂之小年朝，仍燒松棚於圍爐中。（《古今圖書集成》·曆象彙編歲功典·孟春部·彙考·杭州府）
*《三元延壽書》曰：「正月初三日，萬神都會。」
*諺云赤口，不宜拜年。
*香港人常於是日至車公廟祈福。
孫堅

**吳武烈皇帝**，姓孫氏諱**堅**字**文臺**，漢吳郡富春人，蓋孫武後也。

堅少為縣吏。年十七，與父共乘船至錢唐，會海賊胡玉等掠取賈人財物，於岸上分之。行旅皆住，船不敢進。堅謂父曰：「此賊可擊，請討之。」父日：「非爾所圖也。」堅操刀上岸，以手東西指麾，若分兵以捉賊狀。賊望見，以為官兵捕之，即散財物而走。堅追斬得一人以還，由是顯聞。

熹平元年，會稽妖賊許昌起於句章，僭號陽明皇帝，其子韶煽動諸縣，眾以萬數。堅以郡司馬募召精勇，得千餘人，合諸州郡討破之。揚州刺史臧旻列上功狀，詔除堅監瀆丞，數歲徙盱眙丞，又徙下邳丞。

中平元年，黃巾賊師張角起於魏郡。三月甲子，三十六方一旦俱發，天下響應，燔燒郡縣，殺害長吏。漢遣車騎將軍皇甫嵩、中郎將朱儁將兵討擊之。儁表堅為佐軍司馬，鄉里少年隨在下邳者皆願從堅。堅又募諸商旅及淮、泗精兵，合千許人，與儁並力奮擊，所向無敵。會汝、潁賊走保宛城。堅身當一面，登城先入，大破之。儁具以狀聞上，拜堅別部司馬。
     
會邊章、韓遂作亂涼州，中郎將董卓拒討無功。三年，漢遣司空張溫行車騎將軍以討章等。溫表請堅與參軍事，屯長安。溫以詔書召卓，卓良久乃詣溫。溫責讓卓，卓應對不順。堅時在坐，前耳語謂溫曰：「卓不怖罪而鴟張大語，宜以召不時至，陳軍法斬之。」溫曰：「卓素著威名於隴蜀之間，今日殺之，西行無依。」堅曰：「明公親率王兵，威震天下，何賴於卓？觀卓所言，不假明公，輕上無禮，一罪也。章、遂跋扈經年，當以時進討，而卓云未可，沮軍疑眾，二罪也。卓受任無功，應召稽留，而軒昂自高，三罪也。古之名將，仗鉞臨眾，未有不斷斬以示威者也。是以穰苴斬莊賈，魏絳戮楊干。今明公垂意於卓，不即加誅，虧損威刑。於是在矣。」溫不忍殺之，乃曰：「君且還，卓將疑人。」堅因起出。章、遂聞大兵向至，黨眾離散，皆乞降。軍還，議者以軍未臨敵，不斷功賞。然聞堅數卓三罪，勸溫斬之，無不歎息。拜堅議郎。時長沙賊區星自稱將軍，眾萬餘人攻圍城邑，乃以堅為長沙太守。堅到郡親率將士，施設方略，旬月之間，克破星等。周朝、郭石亦率眾起於零、桂，與星相應。堅遂越境尋討，三郡肅然。漢錄前後功，封堅**烏程侯**。

靈帝崩，卓擅朝政，橫恣京城。諸州郡興義兵以討卓，堅舉兵響應。荊州刺史王睿素遇堅無禮，堅殺之。比至南陽，聚數萬人。南陽太守張咨聞軍至，晏然自若。長沙主簿入白堅：「南陽太守稽停義兵，使賊不時討，請收出案軍法從事。」便牽咨於軍門斬之。郡中震慄，無求不獲。
   
前到魯陽，與袁術相見。術表堅行破虜將軍，領豫州刺史，遂治兵於魯陽城。卓遣步騎數萬逆堅，輕騎數十先到。堅方行酒談笑，敕部曲整頓行陳，無得妄動。後騎漸益，堅徐罷坐，導引入城。乃謂左右曰：「向堅所以不即起者，恐兵相蹈藉，諸君不得入耳。」卓兵見堅士眾甚整，不敢攻城，乃引還。是時，或間堅於術，術不與堅軍糧。堅移屯梁東，大為卓軍所敗，與數十騎潰圍而出。堅常著赤幘，乃脫幘令親近將祖茂著之。卓騎爭逐茂，故堅從間道得免。茂困乏，下馬，以幘冠塚閒燒柱，因伏草中。卓騎望見，圍繞數重，定近覺是柱，乃去。堅收兵，合戰於陽人，大破卓軍，梟其都督華雄等。陽人去魯陽百餘里，堅夜馳見術，畫地計較，曰：「所以出身不顧，上為國家討賊，下慰將軍家門之私仇。堅與卓非有骨肉之怨也，而將軍受譖潤之言，還相嫌疑！」術踧踖，即調發軍糧，堅還屯。卓憚堅猛壯，乃遣將軍李傕等來求親。堅曰：「卓逆天無道，蕩覆王室。今不夷汝三族，懸示四海，則吾死不瞑目。豈將與乃和親邪？」復進軍大谷。卓尋徙都西入關，焚燒雒陽。堅乃入雒，修諸陵，平塞卓所發掘。訖，引軍還，住魯陽。

初平三年，術使堅征荊州，擊劉表。表遣黃祖逆堅於樊、鄧之間。堅破之，追渡漢水，遂圍襄陽，單馬行峴山，為祖軍士所射殺。兄羌子賁帥將士眾就術。

堅四子：策、權、翊、匡。權既稱尊號，諡堅曰**武烈皇帝**。

## 家屬

*妻 吳夫人
*兄 羌
*弟 靜
*子 策、權、翊、匡
*女 孫夫人

## 評

*《三國志》評曰：「孫堅勇摯剛毅，孤微發跡，導溫戮卓，山陵杜塞，有忠壯之烈。策英氣傑濟，猛銳冠世，覽奇取異，志陵中夏。然皆輕佻果躁，隕身致敗。且割據江東，策之基兆也。而權尊祟未至，子止侯爵，於義儉矣。」

## 據

*《三國志·吳書·孫破虜討逆傳》
孫策

**吳長沙桓王策**字**伯符**，堅子也。

其父堅初興義兵，策將母徙舒。與周瑜相友，江、淮間人咸向之。

堅薨，還葬曲阿，乃渡江居江都。徐州牧陶謙深忌策。策舅吳景時為丹楊太守，策乃載母徙曲阿，與呂範、孫河俱就景。召募得數百人。

興平元年，從袁術。太傅馬日磾於壽春以禮辟策，表拜懷義校尉。術甚奇之，常歎曰：「使術有子如孫郎，死復何恨！」大將橋蕤、張勳皆傾心敬焉。策騎士有罪，逃入術營，策指使人就斬之。由是軍中益畏憚之。術初許策為九江太守，已而用丹楊陳紀。後術欲攻徐州，從廬江太守陸康求米三萬斛。康不與，術大怒。策昔曾詣康，康不見，使主簿接之，策常銜恨。術遣策攻康，謂曰：「前錯用陳紀，每恨本意不遂。今若得康，廬江真卿有也。」策攻康，拔之。術復用其故吏劉勳為太守，策益失望。

劉繇為揚州刺史，州舊治壽春，奈術已據之，繇乃渡江治曲阿。時吳景尚在丹楊，策從兄賁又為丹楊都尉，繇至，皆迫逐之。景、賁退捨歷陽。繇遣樊能、于麋東屯橫江津，張英屯當利口，以距術。術自用故吏琅邪惠衢為揚州刺史，更以景為督軍中郎將，與賁共將兵擊英等，連年不克。策乃說術，乞助景等平定江東。術表策為折衝校尉，行殄寇將軍，兵財千餘，騎數十匹，賓客願從者數百人。比至歷陽，眾五六千。策渡江轉鬥，所向皆破，莫敢當其鋒。

劉繇棄軍遁逃，諸郡守皆捐城郭奔走。吳郡人嚴白虎等眾各萬餘人，處處屯聚。吳景等欲先擊破虎等，乃至會稽。策曰：「虎等群盜，非有大志，此成禽耳。」遂引兵渡浙江，據會稽，攻破虎等。盡更置長吏，策自領會稽太守，復以吳景為丹楊太守，以孫賁為豫章太守，分豫章為廬陵，以賁弟輔為廬陵太守，丹楊朱治為吳郡太守。以彭城張昭、廣陵張紘、秦松、陳端等為謀士。

時袁術僭號，策以書責而絕之。曹操表策為討逆將軍，封**吳侯**。後術死，長史楊弘、大將張勳等將其眾欲就策，廬江太守劉勳虜之，收其珍寶。策聞之，偽與勳盟。策輕軍晨夜襲拔廬江，勳眾盡降，勳獨與麾下數百人歸操。

是時袁紹方強，而策並江東，操力未能逞，且欲撫之。乃以弟女配策小弟匡，又為子彰娶賁女，皆禮辟策弟權、翊，又命揚州刺史嚴象舉權茂才。

建安五年，曹操與袁紹相拒於官渡，策陰欲襲許昌，迎漢帝。密治兵，部署諸將。未發，策殺故吳郡太守許貢。貢小子與客亡匿江邊。策單騎出，卒與客遇，客擊傷策。創甚，請張昭等謂曰：「中國方亂，夫以吳、越之眾，三江之固，足以觀成敗。公等善相吾弟！」呼權佩以印綬，謂曰：「舉江東之眾，決機於兩陳之間，與天下爭衡，卿不如我。舉賢任能，各盡其心，以保江東，我不如卿。」至夜卒，時年二十六。有一子紹。

權稱尊號，追諡策曰**長沙桓王**。

#### 特徵

策為人，美姿顏，好笑語，性闊達聽受，善於用人。是以士民見者，莫不盡心，樂為致死。軍令整肅，百姓懷之。

#### 家屬
*父 吳武烈皇帝 堅
*母 吳夫人
*妾 大喬
*弟
**吳太祖大皇帝 權
**漢丹楊太守 翊
**漢烏程侯 匡
*子 吳侯後封上虞侯紹
*女
**朱紀妻。 
**陸遜妻。
*孫 吳上虞侯奉

## 評

*《三國志》評曰：「策英氣傑濟，猛銳冠世，覽奇取異，志陵中夏。然皆輕佻果躁，隕身致敗。且割據江東，策之基兆也。而權尊祟未至，子止侯爵，於義儉矣。」

*郭嘉曰：「策新併江東，所誅皆英豪雄傑，能得人死力者也。然策輕而無備，雖有百萬之眾，無異於獨行中原也。若刺客伏起，一人之敵耳。以吾觀之，必死於匹夫之手。」

## 據

*《三國志·吳書·孫破虜討逆傳》
孫紹

**孫紹**者，策子也。策弟權稱尊號，封**吳侯**，後徙**上虞侯**。卒，子**奉**嗣。

吳末帝時，訛言謂奉當立，誅奉死。

## 據

* 《三國志·吳書·孫破虜討逆傳》
推古天皇

**推古天皇**，諱**豐御食炊屋姬尊**，欽明天皇中女也。欽明天皇十五年生，母蘇我堅鹽媛，大臣蘇我稻目之女也。幼名**額田部皇女**，姿色端麗，進止軌制。年十八，會敏達天皇后廣姬薨，遂立為皇后。

崇峻天皇五年，大臣蘇我馬子弒君，立額田部皇女為天皇。蓋額田部皇女為蘇我氏所出，又具私部。以厩戶皇子為皇太子，亦蘇我氏所出者，馬子遂得以外戚攝理政事。既即位，居飛鳥宮，近蘇我氏也。飛鳥時代是始。

往者失任那，國中常思復之。崇峻間移兵筑紫，圖北渡伐新羅，未發而帝崩，遂駐筑紫。推古天皇三年方還。兵事未成，新羅懼倭南來，乃獻鵲以示恭順。倭以其貢少，八年，以境部臣為大將軍，穗積臣為副，則將萬餘眾，為任那擊新羅。於是直指新羅，以泛海往之，攻五城而拔。新羅真平王惶之，舉白旗，割多多羅、素奈羅、弗知鬼、委陀、南迦羅、阿羅羅六城。

次年，始營斑鳩宮，同年，新羅復侵任那，乃使阪本康手臨百濟，詔急救任那。十年，以來目皇子為擊新羅將軍，屯筑紫島郡。十一年來目皇子急病薨，以其兄當麻皇子為征新羅將軍，命往筑紫領軍。至播磨，從妻舍人姬王薨，當麻皇子遂返。

冬十二月，皇太子倣西國，行十二階官位。十二年始授百官。時百濟僧觀勒獻曆書，遂於是年正月倭始用曆。夏四月，皇太子作《憲法十七條》，定禮制，揚佛教，定天皇之號。多營佛寺於畿內。

十五年，以小野妹子為遣隋使，奉表，貢方物。表曰：「日出處天子至書日沒處天子無恙。」隋煬帝不悅，曰：「蠻夷書有無禮者，勿復以聞。」仍遣文林郎裴世清等來使，居難波新館。既還，妹子奏曰:「臣參還之時，隋帝以書授臣。然經過百濟國之日，百濟人探以掠取，是以不得上。」於是群臣議之曰：「夫使人雖死之，不失旨。是使矣，何怠之失大國之書哉？」則坐流刑。時天皇敕之曰:「妹子雖有失書之罪，輕不可罪。其大國客等聞之，亦不良。」乃赦不坐。

明年，妹子復使隋，攜學生倭漢直福因、學問僧新漢人日文等八人學於隋。天皇復聘隋煬帝曰：「東天皇敬白西皇帝：使人鴻臚寺掌客裴世清等至，久憶方解。季秋冷薄，尊何如？想清悆。此即如常。今遣大禮蘇因高、大禮乎那利等往。謹白，不具。」夫蘇因高者，隋人稱妹子也。乎那利者，吉士雄成也。由是復自倭王武所絕通使。

通使復，高句麗、百濟、新羅皆來使，傳習天文、輿地、方術、造紙、製墨等。又以百濟式營佛寺。二十八年皇太子及馬子商定修《天皇記》、《國記》、《臣連伴造國造百八十部及公民等本記》，以明國史，惟今皆逸。

二十九年冬二月，皇太子薨斑鳩宮。王臣百姓，俱曰：「日月失輝，天地既崩！自今以後，誰恃哉？」遂諡聖德太子。

會留學西國者還，奏曰：「留於唐國學者，皆學以成業，應喚。且其大唐國者，法式備定珍國也，常須達。」

三十一年，新羅伐任那。自十一年當麻皇子還國後，聖德太子棄任那，專國務。聖德薨，大臣馬子又謀伐新羅。田中臣曰：「不可急討。先察狀，以知逆，後擊之不晚也。請試遣使，睹其消息。」中臣連國曰：「任那元是我內官家，今新羅人伐而有之。請戒戎旅，征伐新羅，以取任那附百濟。寧非益有於新羅乎！」田中臣曰：「不然。百濟是多反覆之國，道路之間尚詐之，凡彼所請皆非之。故不可附百濟。」則不果征焉。

三十二年，聞有佛僧執斧毆祖父。詔曰：「夫出家者頓歸三寶，具懷戒法。何無懺忌，輕犯惡逆！今朕聞：有僧以毆祖父。故悉聚諸寺僧尼，以推問之。若事實者，重罪之。」於是集諸僧尼而推之。則惡逆僧及諸僧尼，並將罪。百濟僧勸勒表曰:「夫佛法自西國至於漢，經三百歲，乃傳之至於百濟國，而僅百年矣。然我王聞日本天皇之賢哲，而貢上佛像及內典，未滿百歲。故當今時，以僧尼未習法律，輕犯惡逆。是以諸僧尼惶懼以不知所如。仰願其除惡逆者以外僧尼，悉赦而勿罪，是大功德也！」乃聽之。詔立僧正、僧都，檢校僧尼，具錄其寺所造之緣，並僧尼入道之緣及度之年月日。有寺四十六，僧八百十六，尼五百六十九，合千三百八十五人。

同年，大臣馬子遣阿倍麻呂等表求葛城縣。馬子奏曰：「葛城縣者，元臣之本居也。故因其縣為姓名。是以冀之常得其縣，以欲為臣之封縣。」蓋傳蘇我氏與葛城平群氏、巨勢氏、紀氏、波多氏同祖武內宿禰。葛城四氏既亡，當以其舊地予蘇我。詔對曰：「今朕則自蘇我出之，大臣亦為朕舅也。故大臣之言，夜言矣夜不明，日言矣日不晚，何辭不用。然今朕之世，頓失是縣。後君曰：『愚痴婦人臨天下，以頓亡其縣！』豈獨朕不賢耶？大臣亦不忠。是後葉之惡名。」則不聽。

三十四年，大臣馬子薨，葬桃原墓。子蝦夷繼為大臣。

三十六年春三月，日有蝕盡之。初六，天皇病篤，未立嗣，召田村皇子曰：「昇天位而經綸鴻基，馭萬機以亭育黎元，本非輕言，恒之所重。故汝慎以察之，不可輕言。」又召山背大兄王曰：「汝肝稚之。若雖心望，而勿諠言。必待群言以宜從。」次日崩小墾田宮。葬竹田皇子之陵，今植山古墳也，後改葬磯長山田陵。群臣議立田村皇子為天皇。

## 家屬

*父 欽明天皇
*母 蘇我堅鹽媛

*夫 敏達天皇
**女 菟道貝鮹皇女 聖德太子妃 
**子 竹田皇子
**女 靜貝王 小墾田皇女 押坂彥人大兄皇子妃 
**女 輕守皇女宇毛理王 鸕鶿守皇女
**子 葛城王
**子 尾張皇子 
**女 多米王 田眼皇女 舒明天皇妃 
**女 櫻井玄王由波利王 櫻井弓張皇女 押坂彥人大兄皇子妃，後改嫁來目皇子

## 據

*《日本書紀·推古紀》
*《隋書·東夷傳》
*鄭樑生《日本古代史·古代天皇制之成立》
蘇通長江大橋

**蘇通長江大橋**，跨揚子江，近海。南北接南通、常熟二邑，殊為通途。主跨凡八千二百米，延二千又八十米，以其式斜拉冠當世。二〇〇七年六月告竣，蓋今世中土，跨「長江」之大橋者，計五十有六矣。

## 參
* 多多羅大橋 （日本，今為次長之斜拉橋）

## 它引
* 大橋工程項目介紹 
* 中國網撰文紹之
劉繇

**劉繇**字**正禮**，漢東萊牟平人，蓋漢齊孝王後也。年十九，從父韙為賊所劫質，繇篡取以歸，由是顯名。舉孝廉，為郎中，除下邑長，棄官去。平原陶丘洪薦繇茂才。辟司空掾，除侍御史，不就。避亂淮浦，詔書以為揚州刺史。

時袁術據揚州治所淮南，繇畏憚，不敢之州。欲南渡江，吳景、孫賁迎置曲阿。術圖為僭逆，攻沒諸郡縣。繇遣樊能、張英屯江邊以拒之。以景、賁術所授用，乃迫逐使去。於是術乃自置揚州刺史，與景、賁並力攻英、能等，歲余不下。漢命加繇為州牧、振武將軍，眾數萬人。孫策東渡，破英、能等。繇奔丹徒，遂泝江南保豫章，駐彭澤。笮融先至，殺太守朱皓，入居郡中。繇進討融，為融所破，更復招合屬縣，攻破融，融敗走人山。為民所殺。繇尋病卒，時年四十二。子基，吳光祿勛，錄尚書事。子**鑠**與其弟**尚**皆為吳騎都尉。

後策西伐江夏，還過豫章，收載繇喪，善遇其家。王朗遺策書曰：「劉正禮昔初臨州，未能自達，實賴尊門為之先後。用能濟江成治，有所處定。踐境之禮，感分結意，情在終始。後以袁氏之嫌，稍更乖刺。更以同盟，還為仇敵，原其本心，實非所樂。康寧之後，常願渝平更成，復踐宿好。一爾分離，款意不昭，奄然殂隕，可為傷恨。知敦以厲薄，德以報怨，收骨育孤，哀亡愍存，捐既往之猜。保六尺之托，誠深恩重分，美名厚實也。昔魯人雖有齊怨，不廢喪紀，《春秋》善之，謂之得禮，誠良史之所宜借，鄉校之所歎聞。正禮元子，致有志操，想必有以殊異。威盛刑行，施之以恩，不亦優哉！」

## 評

* 《三國志》評曰：「劉繇藻厲名行，好尚臧否。至於擾攘之時，據萬里之士，非其長也。」

## 據

* 《三國志·吳書·劉繇太史慈士燮傳》